Revolucionarno otkriće: Satelitski snimak otkrio afričke pustinje ispunjene milijardama drveća - Sputnjik Srbija\n22:26 16.10.2020 (osveženo 22:29 16.10.2020) Preuzmite kraći link\nTim od 24 naučnika iz Evrope, SAD-a i Afrike otkrili su da je takozvana subvlažna zona iznenađujuće ispunjena biljnim svetom.\n„Bili smo vrlo iznenađeni da u pustinji Sahara raste toliko puno drveća“, rekao je glavni autor Martin Brandt, docent geografije na Univerzitetu u Kopenhagenu.\n„Svakako postoje ogromna područja bez ikakvog drveća, ali još uvek postoje područja sa velikom gustinom stabala, pa čak i između peščanih dina, tu i tamo raste neko drveće“, naveo je.\nStudija je isključila drveće ili grmlje sa malim krošnjama, računajući samo one sa prosečnom veličinom krošnje od 12 kvadratnih metara.\nStručnjaci koji su pregledali istraživanje rekli su da će uskoro biti moguće mapirati lokaciju i veličinu svakog drveta širom sveta.


Srbija dočekuje međunarodni karavan biciklista kroz Evropu\n► Srbija dočekuje međunarodni karavan biciklista kroz Evropu\nDimitrovgrad, Pirot, Niš, Veliko Gradište, Beograd i Zrenjanin, i biciklisti Srbije dočekaće krajem ove nedelje međunarodni karavan biciklista kroz Evropu "Bike for Europe", najavila je beogradska "Jugo cikling kampanja".\nCilj putovanja biciklista-rekreativaca od 1.750 kilometara - od Soluna, u Grčkoj, do Beča, u Austriji, je da "istaknu korist od (korišćenja bicikla kao) aktivnog transporta i korist od fizičke aktivnosti za zdravlje, okolinu i socijalnu inkluziju".\nKaravan koji će preko Sofije, u Bugarskoj, u četvrtak, 6. septembra, ući u Srbiju kod Dimitrovgrada gde će biti dočekan, i uz učešće biciklista iz Srbije će tog dana stići u Pirot gde će biti priređen večernji program.\nU petak, 7. septembra, biciklisti će voziti od Pirota do Niša gde će im takođe biti priređen program.\nU nedelju, 9. septembra, zakazan je "Bajk Fest" koji će biti priređen 13. put i počeće u 11.00 na Savskoj promenadi, a posle jednočasovne grupne vožnje kroz Beograd, od podneva će ispred Opštine Novi Beograd biti i takmičenje đaka u spretnosti vožnje bicikla.\n"Bike for Europe" priređuje Međunarodno udruženje za sport i kulturu (The International Sport and Culture Ašociation, ISCA), a sufinansira ga ;Evropska komisija kao deo zvanične, ovogodišnje "Evropske nedelje sporta" (The European Week of Sport).\nTrasa putovanja "The Bike for Europe" ide putevima namenjenim i biciklistima duž mreže "EuroVelo" i kroz gradove uključene u mrežu "Biciklistički gradovi" (Cycling Cities) u 11 zemalja: Holandija, Belgija, Nemačka, Češka Republika, Austrija, Slovačka, Mađarska, Rumunija, Srbija, Bulgarska i Grčka.\n"Jugo cikling kampanja" je pozvala bicikliste Srbije da se priključe karavanu, a ostale građane da ga pozdrave u svojim mestima.


Urna Mirjane Marković položena u dvorištu porodične kuće u Požarevcu | Insajder\nFoto: Srđan Ilić / Sahrana Mirjane Marković\nUrna sa njenim pepelom položena je u dvorištu porodične kuće gde je 2006. sahranjen i Slobodan Milošević, javila je Slobodna Evropa.\nDvorište je bilo ispunjeno ljudima koji su bili tu da odaju počast, sveštenici eparhije braničevske su održali opelo, a urna je spuštena u zemlju uz rusku pesmu Podmoskovske večeri.\nNa sahrani nisu bili Marija i Marko Milošević, deca bračnog para Milošević-Marković. Kako je rekao suprug Marije Marković koja živi u Crnoj Gori Slobodan Bulatović, ona nije došla jer nije dobila potrebne dozvole da prisustvuje sahrani.\nNa sahrani su sa druge strane danas bili brojni funkcioneri Socijalističke partije Srbije među kojima kojima je i ministarka Slavica Đukić Dejanović, lider Srpske radikalne stranke Vojsilav Šešelj, nekadašnji ministar iz Jugoslovenske levice i njen bliski saradnik Milovan Bojić i drugi.\nMirjana Marković preminula je 14. aprila u Rusiji u 77. godini, nakon komplikacija izazvanih upalom pluća, javila je BK televizija. Njeni posmrtni ostaci kremirani su u Moskvi, čemu su prisustvovali sin Marko Milošević, njegova ćerka Marija i najbliži prijatelji.\nPrethodne medijske navodi da su kremaciji prisustvovali i službenici Ambasade Srbije demantovao je šef srpske diplomatije Ivica Dačić, uz objašnjenje da je možda “neko otišao po liniji posla” povodom dokumenta za prebacivanje posmrtnih ostataka.\nUrna sa posmrtnim ostacima Mire Marković stigla je potom juče iz Rusije u Srbiju, a po želji porodice doneo ju je njihov prijatelj Slobodan Bulatović, prenela je BK televizija.\nUkinuta jedina presuda\nMirjana Marković je u Rusiji boravila od februara 2003, kada je neposredno pre ubistva premijera Srbije Zorana Đinđića napustila Srbiju. Iz zemlje je otišla dva meseca pre nego što je za njom raspisana poternica, jer se nije odazvala pozivu na suđenje povodom zloupotrebe službenog položaja.\nUprkos međunarodnoj poternici Interpola koja je izdata 2005. godine, nikada nije isporučena Srbiji.\nKrajem marta, a povodom optužbi iz 2002, Apelacioni sud u Beogradu ukinuo je prvostepenu presudu kojom je u junu 2018. na godinu dana zatvora osuđena Mirjana Marković, zbog uticanja na članove Vladine komisije da izvrše nezakonitu dodelu državnog stana dadilji njenog unuka.\nKako se navodi u obrazloženju, Sud je usvojio žalbu zastupnika Mire Marković da je došlo do zastarevanja krivičnog dela, koje joj se stavlja na teret. Presuda je vraćena prvostepenom sudu na ponovno suđenje.\nKako je ranije pisao Insajder, suđenje u ovom slučaju trajalo je 17 godina, optužnica je u više navrata menjana, a ceo sudski postupak je na početak vraćan najmanje pet puta. Suđenje optuženima u slučaju nezakonite dodele državnih stanova, obeležen je stalnim odlaganjima ročišta i početka suđenja.\nOptužbe za umešanost u ubistvo Stambolića, poručivanje teksta "Ćuruvija dočekao bombe" i šverc cigareta\nMirjana Marković bila je supruga Slobodana Miloševića koji je na čelu Srbije bio od 1989. godine do 5. oktobra 2000. godine. I sama je bila politički angažovana – bila je jedan od osnivača i prva predsednica Jugoslovenske levice, stranke koja je od 1996. aktivno učestvovala u vlasti u koaliciji koju je vodila Socijalistička partija Srbije.\nU pravosnažnim sudskim presudama je utvrđeno da je Slobodan Milošević naredio ubistvo Ivana Stambolića, nekadašnjeg predsednika Predsedništva Srbije. Milošević je preminuo 2006. godine u Hagu gde mu se već sudilo za ratne zločine, a tužilac Mioljub Vitorović je u završnoj reči na osnovu dokaza, nedvosmisleno optužio njega i Mirjanu Marković da su naručivali ubistva političkih protivnika. Posle ove završne reči, Vitorović je kažnjen smenom.\nInsajder se švercom cigareta u vreme Miloševićeve vlasti bavio u serijalu Mreža 2006. godine.


RTCG - Radio Televizija Crne Gore - Nacionalni javni servis :: Košarka :: Ivković: Oslabljeni protiv Španije\n17. 09. 2013. 20:03 >> 20:47 20\nIvković: Oslabljeni protiv Španije\nKošarkaši Srbije će u četvrtfinalu Eurobasketa u Slovenijij igrati protiv aktuelnog evropskog šampiona, selekcije Španije, a prema svemu sudeći "orlovi" će u tom duelu biti oslabljeni u odnosu na grupnu fazu.\nSrpski selektor Dušan Ivković kazao je da sve što je do sada urađeno na Eurobasketu treba biti zaboravljeno i da preostale raspoložive snage moraju biti usmjerene na trijumf koji garantuje realizaciju postavljenih ciljeva pred polazak u Sloveniju.\n"Potrebno je biti realan i koncentrisan, želim da zaboravimo sve do sad urađeno, odnosno da započinjemo novu fazu u kojoj treba pobijediti jednu od preostale tri utakmice na turniru. Prva je protiv selekcije Španije, izuzetno iskusne ekipe koja je u velikoj prednosti na poziciji na kojoj smo mi najranjiviji i gdje najviše kuburimo sa povredama" kazao je Ivković.\nTrofejni stručnjak saopštio je da protiv "furije" neće moći da računa na Stefana Markovića, ali je istakao da neće forsirati njegov povratak na teren.\n"Bekovsku liniju Španije čine četiri igrača sa NBA iskustvom, dok je Stefan Marković tek danas ustao iz kreveta i i nije mogao da potrči. Što se mene tiče, sa nekim silovanjem osposobljavanje Markovića ne dolazi u obzir", rekao je Ivković.\nPored Markovića, i Nemanja Nedović ima problem, jer je protiv Francuza obnovio povredu zgloba, pa je praktično statirao na posljednjem treningu.\n“Imamo i problem sa Nedovićem koji je mali deo treninga samo šutirao sa naglašenom povredom”, dodao je Ivković.\nUprkos problemima, Ivković se nada da će njegovi igrači uspjeti da obraduju naciju.\nTrudićemo se da uz podršku navijača napravimo čudo, ali ponavljam da nikada nijesmo bili u ovakvoj situaciji, sa ovako velikim brojem povreda“, zaključio je srpski selektor.\n22:56 Milan tri puta vodio, Roma odnijela bod sa "San Sira"\n22:49 Bajer pobijedio Augsburg\n20:49 Bertomeu ne želi da podnese ostavku\n18:26 Volf nije zabrinut zbog Hamiltonovog ugovora\n17:48 Pokrenut postupak protiv sportskog direktora Zete\n00:00 Pregled 10. kola Telekom 1. CFL


Kragujevac - Gorska služba traži nove spasioce - Vesti iz Kragujevca i Šumadije - Pressek.rs\nKragujevac Sreda, 21. avgust 2019.\nTestiranje kandidata za Osnovni kurs Gorske službe spasavanja Srbije (GSSS) održaće se septembra u Kragujevcu. Kako je najavljeno, testiranje će se održati u Velikom parku, od 10 sati, kod restorana „Koš”.\nKurs za spasioce je polazna obuka za sve zainteresovane koji žele da pomažu drugima i vole aktivan boravak u prirodi, navodi se u saopštenju.\nOsnovali su je 1952. godine iskusni alpinisti Planinarskog saveza Srbije, dok danas službu sačinjava oko 250 aktivnih spasilaca, od kojih su mnogi iskusni planinari, visokogorci, alpinisti, sportski penjači, speleolozi, ronioci i skijaši, dodaje se u saopštenju.\nKako je saopšteno iz Gorske službe spasavanja Srbije, ove godine testiranja se održavaju u septembru u 11 gradova: Beogradu, Novom Sadu, Kragujevcu, Raški, Čačku, Užicu, Kruševcu, Nišu, Pirotu, Zaječaru i Boru.\n· Utorak, 20. avgust 2019. Školski bazar na Šarenoj pijaci\n· Sreda, 21. avgust 2019. Alternativa neće bojkotovati izbore u Kragujevcu\nAmerički muzičar oduševljen Šumaricama


ITAcademy, Cara Dušana 34, Beograd (Zemun) | PlanPlus.rs\nITAcademy: Škola za vašu uspešnu IT ili dizajn karijeru\nAko želite da savladate tražene veštine i steknete prestižne IT sertifikate koji će vam obezbediti uspešnu karijeru, razmislite o školovanju na ITAcademy.\nPolaznici ove internacionalne ustanove već godinama sa lakoćom dolaze do odlično plaćenih programerskih, dizajnerskih i ostalih IT poslova.\nOno što ITAcademy izdvaja od ostalih škola u regionu, pored zvaničnih partnerstava sa međunarodnim organizacijama i najuglednijim svetskim IT kompanijama (Microsoft, Adobe, Apple i Oracle…), jeste intenzivan program koji polaznicima omogućava da za samo 12 meseci preuzmu veštine za koje su ranije bile potrebne dve do četiri godine.\nProgrami prilagođeni i početnicima i onima sa iskustvom\nBez obzira na to da li ste na početku karijere, razmišljate o prekvalifikaciji ili želite da unapredite svoja znanja, za upis na ITAcademy ne postoji definisan prag znanja. Svi programi namenjeni su i početnicima, ali i onima sa iskustvom u oblasti informacionih tehnologija.\nITAcademy je ovlašćena od Cambridge odeljenja za međunarodne ispite i četiri vodeće IT kompanije da obučava polaznike po naprednom programu za računarske tehnologije i izdaje zvanične diplome i sertifikate priznate od strane 627 visokoškolskih institucija, kao i unutar kadrovskih službi regionalnih i svetskih preduzeća.\nŠkolovanjem na ITAcademy možete usvojiti potrebna znanja koja će vas uvesti u neku od 6 najtraženijih IT oblasti: programiranje, administracija, dizajn i multimedija, 3D dizajn i CAD, IT poslovanje ili razvoj mobilnih aplikacija.\nNajsavremenija Distance Learning platforma za školovanje iz celog sveta\nNa ITAcademy se sa velikim uspehom koristi prvi i najsavremeniji sistem za učenje na daljinu u Srbiji, delo kompanije LINKgroup.\nJedinstvena ITAcademy Distance Learning platforma školuje polaznike iz preko 120 zemalja sveta i omogućava im da prate predavanja gde god da se nalaze i kad god to njima odgovara. Ova platforma kreirana je po standardima vodećih svetskih univerziteta, zbog čega znanje koje polaznici dobijaju na ovaj način ne zaostaje za onim koje stiču tradicionalnim putem – u učionicama.\nZahvaljujući ovoj platformi, koja je dostupna 24 sata dnevno, omogućeno vam je da kompletno školovanje završite gde god da se nalazite. Potreban vam je samo laptop ili računar.\nMeđunarodno priznati sertifikati za visoko plaćene poslove\nPored stručnih znanja, u toku školovanja na ITAcademy dobijate i punu podršku u izgradnji karijere, kao i mogućnost da svoje znanje primenite u praksi. Uz to, bonus kursevi, 100 sati u IT hubovima ili programi za lično i profesionalno usavršavanje koje dobijate besplatno na ITAcademy samo su neke od pogodnosti školovanja na ovoj internacionalnoj ustanovi.\nSiguran dokaz vaše stručnosti i veliku prednost prilikom zapošljavanja predstavljaće sertifikati priznati širom sveta kao što su Cambridge, Oracle, Zend, Microsoft, Autodesk, Adobe i drugi, koje možete da steknete besplatno nakon uspešnog školovanja.\nNa vama je samo da izaberete program koji će vas pripremiti za uspešnu IT ili dizajn karijeru.


Nova stranka Zrenjanin: Nadležni da odmah preduzmu mere za umanjenje zagađenja vazduha | Autonomija\nNova stranka Zrenjanin: Nadležni da odmah preduzmu mere za umanjenje zagađenja vazduha\n"Zrenjanin jedan od rekordera po zagađenju u Srbiji"\nNova stranka Zrenjanin pozvala je danas upravu tog grada i Vladu Srbije da odmah počnu sa sprovođenjem interventnih i dugoročnih mera za umanjenje zagađenja vazduha.\nKao jednu od mera, Nova stranka je predložila formiranje gradskog fonda za povećanje energetske efikasnosti stambenih objekata.\nTa stranka je ocenila da je očigledno da zaštita životne sredina nije „ni na listi prioriteta aktuelne Vlade“.\n„Primer toga je Zrenjanin, koji je jedan od rekordera po zagađenju u Srbiji, a Vlada se nije udostojila čak ni da postavi stalnu mernu stanicu sa koje bi se mogla vršiti očitavanja i na osnovu njih davati preporuke građanima kako da postupaju u danima visokog zagađenja“, piše u saopštenju Nove stranke.\nPošto nema merne stanice, kako navodi Nova, zaštitinik građana „ne može da sprovede nadzor nad postupcima i merama gradske uprave za smanjenje zagađenja“.\nU saopštenju se navodi da gradska uprava Zrenjanina ne sprovodi „ni najjednostavnije mere borbe protiv zagađenja vazduha, kao što je svakodnevno pranje ulica“.


Dečja pesma Evrovizije - Blic Online\nMlada jedanaestogodišnja srpska zvezda, Darija Vračević, nastupila je na Dečjoj pesmi Evrovizije i oduševila mnoge numerom “Podigni glas“ o katastrofama koje pogađaju planetu. Ona se nada najboljem plasmanu i kaže da svi pokazuju veliko interesovanje za nju, ali i našu zemlju.\nTalentovana Darija Vračević predstavljaće Srbiju na ovogodišnjoj Dečjoj pesmi Evrovizije, a ne krije da puca na pobedu, te da joj mnogo znače poruke podrške koje dobija svakog dana.\n„Pinkova zvezdica“ izabrana je da predstavlja našu zemlju na predstojećoj Dečjoj pesmi Evrovizije koja će se održati u Poljskoj, u gradu Gljivice, i to 24. novembra.\nDevojčica iz Gruzije pobedila na Dečjoj pesmi Evrovizije\nMariam Mamadašvili, predstavnica Gruzije, odnela je prvo mesto na ovogodišnjem takmičenjuna Dečja pesma Evrovizije, koja je održana u glavnom gradu Malte.\nSonja treća na "Dečjoj pesmi Evrovizije"\nNa osmom po redu takmičenju "Dečja pesme Evrovizija" koje je večeras održano u "Minsk areni" u Belorusiji naša predstavnica Sonja Škorić (14) osvojila je treće mesto sa pesmom "Čarobna noć".


Počeo saobraćati voz iz Pazarića | Ministarstvo saobraćaja Kantona Sarajevo\nPočeo saobraćati voz iz Pazarića\nJutros su premijer Kantona Sarajevo Edin Forto i ministar saobraćaja KS Adnan Šteta sa direktorom Željeznica FBiH Enisom Džafićem i načelnicima općina Novi Grad, Ilidža i Hadžići Semirom Efendićem, Nerminom Muzurom i Hamdijom Ejubovićem obišli željezničku stanicu u Pazariću i vozom krenuli za Sarajevo.\n"Uvođenje ove linije je ključni način da se rastereti saobraćaj u kantonu. Uključivanje željeznica u saobraćaj od velikog je značaja za kvalitet života i očuvanje životne sredine. Omogućavanje građanima ove linije je prvi korak, a nadam se da ćemo u budućnosti unaprijediti ovu vrstu saobraćaja", kazao je premijer Forto.\nMinistar Šteta je naglasio kako je uvođenje voza jedna od mjera koja je planirana za 2021. godinu i kako je zajedničkim radom realizovana.\n"Ovo je veliki dan, a jednostavna stvar. Vožnja od Pazarića i Hadžića trajat će dosta kraće, a stanovnici ovih općina neće više morati mijenjati različite vrste javnog prevoza. Sada imaju voz. U vozu će važiti GRAS-ovi i Centrotransovi đački, studentski i penzionerski kuponi. Ovo danas je pokazatelj da kada razni nivoi vlasti rade zajedno i kada se interes građana stavi na prvo mjesto, lako se rješavaju stvari", rekao je ministar Šteta.\nMinistar Šteta je najavio da će u narednom periodu raditi i na pregovorima i realizaciji linije do Ilijaša.\n"Nama je ovaj projekt veoma značajan, jer je neki nivo vlasti prepoznao značaj željezničkog saobraćaja. Ovo je prva vlada koja se, u skladu sa Zakonom o željezničkoj infrastrukturi i sufinansiranju putničkog kombinovanog saobraćaja, odlučila na jedan ovakav potez. Projekt je veoma značajan i za Željeznice, ali i za građane", naglasio je direktor Džafić.\nVožnja od Pazarića do Željezničke stanice u Sarajevu traje 33 minute i uveliko će, po komentarima putnika, olakšati svakodnevnicu.


Brza pruga Stara Pazova - Novi Sad: U petak probijanje leve cevi tunela Čortanovci\nLeva tunelska cev duga je 1.156 metara\nNa železnickoj deonici Stara Pazova - Novi Sad u petak će biti probijena leva cev tunela Čortanovci, u okviru izgradnje pruge za velike brzine između Beograda i Budimpešte, najavljeno je iz preduzeća Infrastrukture železnice Srbije.\nTunel Čortanovci obuhvata dve tunelske cevi, sa po jednim kolosekom, ukupne dužine 2.242 metra.\nTunel i vijadukt Čortanovci, koji se grade u okviru izgradnje pruge za velike brzine između Beograda i Budimpešte, jedan su od najvećih investicionih i infrastrukturnih projekata u ovom delu Evrope.\nRadove na izgradnji nove pruge za velike brzine Stara Pazova – Novi Sad, uključujući i izgradnju tunela i vijadukta Čortanovci, izvodi ruska kompanija „RZ ZD Internešenel“.\nIzgradnja tunela i vijadukta Čortanovci pocela je 11. avgusta 2017. godine, vrednost projekta je 337,6 miliona dolara, a finansira se iz ruskog kredita za modernizaciju srpskih železnica.\nap vojvodina brza pruga čortanovci Novi Sad pruga srbija stara pazova


Neko za struju duguje milione, a običnog čovjeka pritišću za siću Neko za struju duguje milione, a običnog čovjeka pritišću za siću\nObjavljeno: 21. 11. 2019 u 18:12h\nOd „Elektroprivrede RS“ nismo dobili podatke o 10 najvećih dužnika pravnih lica, već su nam samo naveli da su najveći dužnici klinički centri, bolnice i preduzeća koja se bave vodosnabdijevanjem.\n“Važno je napomenuti da se u značajnom procentu radi o nenaplaćenim potraživanjima iz prethodnog perioda, koja su nastala decenijama ranije” – poručuju iz „Elektroprivrede RS“.\n“Primjera radi, potraživanja „Elektrokrajine“ Banjaluka od kupaca na kraju 2017. bila su za čak 30,3 odsto manja u odnosu na 2013. godinu” – dodaju u „Elektroprivredi RS“.\nKažu da je naplata u 2017. bila veća za gotovo 3 odsto, a 2018. godini za oko 2,5 odsto, te da je „visok stepen naplate potraživanja zadržan i tokom ove godine“.\nIzvor: Srpskainfo/ Tijana Grujić/ Foto: Siniša Pašalić\nTagovi: dugElektroprivreda RSstruja


Nemica pokreće „nuklearnu opciju“ protiv Nemačke: Prvi put odluka Ustavnog suda trese temelje EU - Sputnjik Srbija\n© Sputnik / Virginia Mayo\n22:27 11.05.2020 (osveženo 17:50 12.05.2020) Preuzmite kraći link\nKomentarišući ovu vest i spor između EU i nemačkog Ustavnog suda, dopisnik RTS-a iz Nemačke Nenad Radičević za Sputnjik kaže da je ovaj slučaj samo potvrdio da u EU odnos evropskog prava i nacionalnog prava nije jasno definisan.\nOn dodaje da, trenutno, niko u Nemačkoj, pa ni u Briselu nije siguran šta bi moglo dalje da se dogodi u ovom slučaju, do koga je došlo nakon što je 5. maja Ustavni sud Nemačke ocenio da nemačka savezna vlada i sam Bundestag nisu dovoljno učinili da kontrolišu način na koji je odlučeno da ECB otkupljuje državne obveznice.\nUstavni sud Nemačke dao je rok od tri meseca Evropskoj centralnoj banci da objasni kako funkcioniše otkup državnih obveznica, mera koja je prduzeta kako bi se podigao rast privrede evrozone zbog krize 2008. godine.\nReč je o otkupu državnih obveznica u okviru takozvanog kvantitativnog popuštanja, mere koju je evrozona preduzela kako bi pomogla privredni rast svojih članica nakon globalne finansijske krize iz 2008-2009. godine.\n„Jedan od osnivača desničarske Alternative za Nemačku je zapravo tužio nemačku vladu Ustavnom sudu i sud je posle duge procene odlučio da traži objašnjenje od ECB na koji način su otkupljivali obveznice. Cilj nemačkog Ustavnog suda je da nakon dobijanja objašnjenja zaključi da li je sve rađeno u skladu sa zakonom i da li su nemački interesi bili zaštićeni. Ukoliko to ne bude slučaj, sud će da naloži Bundesbanci, nemačkoj Centralnoj banci, da više ne otkupljuje obveznice u ime Evrospke centralne banke“, precizirao je Radičević.\nOn napominje da je Evropski sud pravde već saopštio da jedino on ima nadležnost da procenjuje zakonitost rada evropskih institucija, pa i ECB, a da je EK zapretila pokretanjem prekršajnog postupka. To znači da bi, ako se problem ne razreši, EK mogla da tuži Nemačku pred Evropskim sudom pravde i da pokrene prekršajni postupak protiv Nemačke, objašnjava sagovornik Sputnjika.\n„Suštinski, to je prvi put da je jedna odluka Ustavnog suda Nemačke uzdrmala temelje EU. Za reakciju Ursule fon der Lajen, njenu pretnju tom najtežom kaznom, koju u EU zovu nuklearnom opcijom, da tuži jednu državu-članicu pred Sudom pravde EU postoje dva razloga. Jedan je da mora da dokaže da nije popustljiva prema Nemačkoj“, kaže Radičević.\nHtela je, kako dodaje naš sagovornik, da pokaže da te prekršajne procedure podjednako lako može da pokreće protiv rodne Nemačke, kao što su pokrenute i protiv Poljske i Mađarske. Pojedini poljski ministri su, kaže on, već reagovali dajući za pravo nemačkom Ustavnom sudu, ocenivši da EU ima previše nadležnosti.\n„Ona je oštro reagovala zato što vlast u Berlinu nije saglasna sa ovom odlukom Ustavnog suda i suštinski ne namerava ništa previše da uradi. Planiraju da ta pravnička debata, eventualno, dovede do nekih promena, ali ne do suštinskih, kakvo je odustajanje od kupovine obveznica“, ističe dopisnik iz Nemačke.\nBivša ministarska odbrane Nemačke, a sada predsednica Evropske komisije ima dva razloga zbog kojih je odobrila pokretanje postupka koji bi mogao da završi tužbom protiv Nemačke pred Evropskim sudom pravde.\nOn objašnjava da je to posebno važno zbog najnovijeg paketa pomoći privredi evrozone ugroženoj pandemijom korona virusa, zbog čega će takođe pod određenim uslovima biti otkupljivane državne obveznice.\nCentralna banka Nemačke još nije prestala da ih otkupljuje, pošto je Ustavni sud ECB dao rok od tri meseca da obrazloži program otkupljivanja državnih obveznica. Tek posle toga će Ustavni sud Nemačke da donese konačnu odluku, napominje Radičević.\nPravnički gledano, ističe sagovornik Sputnjika, napravljeno je pravo zamešateljstvo, gde ECB treba da odgovara jednom nacionalnom ustavnom sudu, a ne evropskom sudu, a s druge strane, kada i ako EK i tuži Nemačku, ona neće tužiti Ustavni sud, nego nemačku vladu, odnosno državu. Pritom, nemačka vlada ne može ništa da naloži nezavisnoj instituciji kakva je Ustavni sud, pa tako ni da utiče na to hoće li Bundesbanci onemogućiti dalji otkup obveznica u ime ECB.\nNemačka je, kako ocenjuje, u začaranom krugu, u kome bi vlada da ispuni ono što od nje očekuju iz Brisela, ali to ne može da učini. Trenutno niko u Nemačkoj, pa ni u Brisleu nije siguran šta bi dalje moglo da usledi, kaže Radičević za Sputnjik.\nEvropski sud pravde, EU, ECB, državne obveznice, Ustavni sud, Nemačka


Amajlije: Maksimovići dobili novu kuću i plastenik @ InfoBijeljina \n- Tridesetak porodica u Semberiji dobilo je plastenike sa sadnicama, u vrijednosti između tri i četiri hiljade maraka. I ova porodica je dobila plastenik za proizvodnju povrća, ali, ono što je puno važnije, ova porodica je dobila i novu kuću, površine oko 50 m2. Evropska unija je uložila oko tri miliona maraka za rekonstrukciju 131 kuće koje su bile oštećene u katastrofalnim poplavama iz 2014. godine. Za izgradnju nove 44 kuće biće izdvojeno oko 900.000 KM, u okviru projekta vrijednog oko 1,7 miliona KM. Obaveza grada je da obezbijedi građevinsku dozvolu, da izgradi temelje i infrastrukturu. Za ovu kuću to nas je koštalo oko 12.000 KM. Gradska uprava će izdvojiti od 12 do 15 odsto sredstava za izgradnju novih kuća i to će nas koštati oko 400.000 KM. Sve to radimo da bi ljudi koji su najviše oštećeni u poplavama dobili krov nad glavom. Neki ljudi su dobili motokultivatore, dok je nekima izdvojena pomoć za otvaranje samostalnih zanatskih radnji, rekao je Mićić.


Pod lupom: Na ponovljenim izborima u Novom Gradu 400 označenih listića\n29. novembar/studeni, 2020.\nU izbornoj jedinici Novi Grad, na sjeverozapadu Bosne i Hercegovine (BiH) održavaju se ponovljeni izbori za načelnika Opštine Novi Grad i Skupštinu opštine, na redovnom biračkom mjestu Suhače.\nCentralna izborna komisija (CIK) BiH je na ovom biračkom mjestu poništila izbore zbog problema i prekida glasanja na dan lokalnih izbora u BiH održanih 15. novembra, te utvrđenih nepravilnosti u radu biračkog odbora, te su naložili ponavljanje izbora.\nCIK BiH naredio ponovno brojanje glasova u sedam opština\nPrema navodima CIK-a biračko mesto otvoreno je u nedjelju ujutro u 8 sati i 10 minuta sa zakašnjenjem, o čijim razlozima će, kako su naveli u saopštenju, javnost informirati nakon završetka ponovljenih izbora.\nSaopštenjem se oglasila i nevladina organizacija koja se bavi praćenjem izbornog procesa, Koalicija za fer i poštene izbore „Pod lupom“, čiji posmatrači nadgledaju izborni proces na ovom biralištu, te su izvijestili kako je prilikom utvrđivanja broja zaprimljenih listića skoro 400 bilo unaprijed označeno.\n„Zvuči skoro pa nevjerovatno da se na jedinom biračkom mjestu na kojem se odvija ponovljeno glasanje danas u BiH i na koje je usmjerena značajna pažnja javnosti, političkih subjekata i posmatrača neko usudio unijeti stotine već označenih glasačkih listića i na taj način planirao krađu glasova „ stoji u saopštenju Koalicije „Pod lupom“.\nKako su se brojali glasovi na izborima u BiH\nObaviještena je Opštinska izborna komisija, Centralna izborna komisija i nadležna policijska uprava, a o uočenom je načinjen zapisnik.\nPrema izvodu iz Centralnog biračkog spiska, za glasanje na ovom biračkom mjestu upisano je 570 birača, navode iz CIK-a BiH.\nOsuđeni i optuženi (novo)izabrani načelnici u BiH\n'Ubiću te!': Napad antivaksera na lekara u Bugarskoj\nMicrosoftov skok u metaverzum\nGodina Bidenove vlasti i nesmanjenih podela\nKo će na Kosovu plaćati skuplju struju?\nVlada Srbije prekida saradnju sa 'Rio Tinto'\nRuska oklopna vozila otkrivena u blizini Ukrajine\nProtest podrške Vladi 'Odbrana narodne volje'


Nezavisno društvo novinara Vojvodine (NDNV) skreće pažnju javnosti da ova esnafska organizacija nije učestvovala u izboru člana Regulatornog tela za elektronske medije (REM), kojeg su imala pravo da predlože udruženja novinara, jer taj proces smatra nelegitimnim i protivnim interesu javnosti.\n„Ostavke prethodnih članova REM-a u sklopu političkih dogovora oko poboljšanja izbornih uslova ne doprinose nezavisnosti tog regulatornog tela, već naprotiv, samo potvrđuju da je ono pod velikim političkim uticajem“, kaže se u saopštenju NDNV-a, u kome se ističe da ovo udruženje nije htelo da učestvuje i da kandidati novinarskih udruženja predloženi bez konsultacija sa NDNV-om i nemaju njihovu podršku.\nNDNV je posebno zabrinut zbog informacija o „džentlmenskom dogovoru“ postignutom na sednici Odbora za kulturu i informisanje Narodne skupštine, prema kojem bi u ovom sazivu REM-a kandidat bio iz novinarskih udruženja, a u sledećem iz elektronskih medija.\n„Upozoravamo da udruženja koja su postigla takav dogovor nemaju mandat da pregovaraju u ime čitave medijske zajednice“, kaže se u saošštenju i podseća da je nedavno usvojenom strategijom javnog informisanja predviđeno da se, nakon izmena Zakona o elektronskim medijima, ponovo biraju svi članovi REM-a, te daje podršku ubrzanom radu na izmenama ovog zakona kako bi se REM-u obezbedili mehanizmi koji će garantovati njegovu nezavisnost.\nNDNV će učestvovati u procesu predlaganja članova REM-a po novom zakonu, ukoliko budu prihvaćena takva rešenja. Ovo udruženje očekuje od medijske zajednice i svih građana da ne pristaju na rešenja kojima se obezbeđuje tek privid zakonitosti, sa krajnjim ciljem da se namire nečiji politički ili ekonomski interesi, protivni interesima javnosti.\n← Tomašica: Udruženi medijski mnemocid\nSuđenje za paljenje kuće novinara Jovanovića: Još jedan optuženi promenio iskaz, Jovanović kaže da su mu nudili mito →


DOBRA IDEJA, OBRAZOVANJE, ISTRAJNOST Koji su ključni uslovi za razvoj preduzetništva u Srbiji (VIDEO)\nDobra ideja, istrajnost, posvećenost, rad na duge staze, ali i edukacija i stimulacija od države, bankarskog sektora i privrednih asocijacija ključni su faktori za razvoj preduzetništva u Srbiji.\nDo ovog zaključka došli su učesnici panel-diskusije „Mali biznis - podrška preduzetništvu i perspektive za razvoj“, organizovane u Čačku u okviru desetog izbora „Blic preduzetnika“.\nJedan od panelista bila je Mara Topalović, vlasnica studija „Maruška“, koja je nakon što je nisu primili na Likovnu akademiju počela da crta na svili. Danas njene marame, ešarpe i kravate nose i Vladimir Putin, Angela Merkel, Mišel Obama...\n- Za moj uspeh zaslužni su moji klijenti koji su u onome što radim prepoznali nešto drugačije i tražili od mene da usavršavam svoj proizvod. Zato je postao poseban, drugačiji i dovoljno vredan da se poklanja i ovako važnim ličnostima - rekla je Topalović, koja je u konkurenciji za najboljeg preduzetnika.\nBiljana Pešić iz Sosijete ženeral banke rekla je da je Čačak sinonim za preduzetništvo i izuzetne poslovne ideje.\n- Ima i ideja koje su neodržive. Naši klijenti često ne žele da prihvate da nešto ne znaju, ali ne žele da traže pomoć. Osim finansijske, preduzetnicima je potrebna i nefinansijska pomoć. Na primer, kako da pozicioniraju proizvod na tržištu, kako da se bolje reklamiraju, kako da dođu do novog tržišta, do tehnoloških inovacija. Pored volje, želje i ideje, neophodna je edukacija - istakla je Pešić.\nJelena Bulatović iz Srpske asocijacije menadžera ukazala je da su programi podrške preduzetništvu doprineli da je prošle godine prvi put bio veći broj otvorenih nego zatvorenih preduzetničkih radnji. Ona je istakla da mladima treba olakšica za biznis ili IT industriju.\n- Olakšice nisu jedini uslov za uspešan biznis. Bitno je da početnici ne očekuju uspeh i ogromnu zaradu preko noći - navela je Bulatovićeva.\nAleksandar Gračanac iz Privredne komore Srbije najavio je da nijedan zakonski propis u oblasti privrede neće ući u Skupštinu dok ne prođe kroz Komoru.\n- Svi privrednici, mala i srednja preduzeća imaće mogućnost da kroz ovaj sistem kažu ono što ih usporava u poslu i da zajednički rešavamo poteškoće - naglasio je on.\nMihailo Jović, gradski većnik Čačka zadužen za privredu, rekao je da su prioriteti lokalne samouprave izgradnja industrijske zone i otvaranje aerodroma „Morava“ za civilni saobraćaj, ali i razvoj Naučnotehnološkog parka.\n- Kroz rad NTP stvaraju se mogućnosti za otvaranje profitabilnih radnih mesta. To je i jedan od načina kako da vratimo mlade ljude koji iz Čačka odlaze u Beograd na studije - rekao je Jović. Panelisti su istakli da temelji malog preduzetništva u Srbiji postoje, ali da ta preduzeća u izvozu učestvuju sa svega četiri odsto, što je, kako su ocenili, nedovoljno.\n10. GODINA KONKURSA\nDesetu godinu zaredom dnevni list „Blic“ u saradnji sa bankom Sosijete ženeral Srbija izabraće najboljeg preduzetnika, ovoga puta za 2016. Na konkursu mogu da učestvuju profitabilna preduzeća koja beleže rast prihoda i imaju do 50 zaposlenih.\nMinistar finansija Dušan Vujović, ministar privrede Goran Knežević, direktor Nacionalne službe za zapošljavanje Zoran Martinović, Jelena Bulatović iz Srpske asocijacije menadžera, Biljana Pešić iz Sosijete ženeral banke Srbija i Aleksandar Gračanac iz Privredne komore Srbije.


14.04.2021 16:26 Autor: Raport.ba\nSvijet je obišao snimak u kojem se čuje navijač Crvene zvezde kako vrijeđa Zlatana Ibrahimovića na nacionalnoj osnovi, dok ovaj mirno sjedi na tribini stadiona „Rajko Mitić“ i posmatra prvu utakmicu šesnaestine finala Lige Evrope.\nI nije to bio jedini incident, UEFA-ini delegati uočili su još neke nedostatke u organizaciji tog susreta, pa će Crvena zvezda naredne kvalifikacije za evropska takmičenja – skoro izvijesno za Ligu šampiona – početi pred praznim tribinama, prenosi Mozzartsport.\nEvropska kuća fudbala je naime kaznila Zvezdu sa dvije domaće utakmice bez prisustva navijača, s tim da je ova druga uslovna, ako bi se izgred ponovio u narednih godinu dana.\nOsnov za kaznu je rasističko ponašanje njenih navijača. Pod taj termin “rasističko ponašanje“ UEFA svrstava i uvrede na nacionalnoj ili vjerskoj osnovi. Na toj narednoj utakmici Zvezda će morati da igra sa parolom “#NoToRacism“ (Ne rasizmu) sa UEFA-inim logom.\nDalje, zbog “provokativne poruke uvredljive sadržine“ morat će da plati i novčanu globu od 25.000 eura, a još 5.000 će proslijediti na UEFA-in račun zbog kršenja bezbjednosnih protokola tokom pandemije koronavirusa. Posljedica toga što su na utakmici prekršena pravila o prisustvu navijača, što se nije poštovala socijalna distanca i što nisu bili primijenjeni svi higijenski propisi.\nPomenutih 30.000 eura Zvezda će morati da plati u narednih 90 dana. Uslovna kazna važi do 13. aprila 2022.\nTagovi: Beograd Crvena zvezda UEFA Zlatan Ibrahimović


Na Horgošu zaplenjena firmirana roba vredna oko 20.000 evra - YU ECO RTV\nNaslovna / Društvo / Na Horgošu zaplenjena firmirana roba vredna oko 20.000 evra\nGoran Pre 4 дана\tDruštvo Napiši komentar 37 Pregledi\nU saradnji sa policijom, carinici su na graničnom prelazu „Horgoš“ zaplenili firmiranu robu, čija je vrednost procenjna na oko 20.000 evra.\nPrekršaj je otkriven kada je na red za kontrolu na ulazu u zemlju, zelenim kontrolnim prolazom namenjenim putnicima koji nemaju robu za carinjenje, pristiglo vozilo danskih registarskih oznaka. Njime su iz Beča ka Beogradu putovali 27-godišnji danski državljanin srpskog porekla i 33-godišnja državljanka Srbije.\nNa pitanje da li imaju nešto da prijave carinskoj kontroli, vozač i njegova saputnica su odgovorili odrično, rekavši da sa sobom nose samo lični prtljag.\nMeđutim, prilikom detaljne kontrole za koju je automobil ipak izdvojen, najpre su u prtljažniku pronađena dva velika kofera, a potom i na zadnjem sedištu dve kutije ispunjene novim firmiranim stvarima robnih marki „luj viton“, „dior“ i „šanel“.\nVrednost torbi, novčanika, patika, cipela, kupaćih kostima, kaiševa, sunčanih i naočara sa dioptrijom procenjena je na oko 20.000 evra, na osnovu originalnih faktura pronađenih u torbi putnice, koja se prijavila kao vlasnik neprijavljene robe.\nIz Uprave carina napominju da se prilikom prelaska granice u putničkom prometu mora prijaviti sva novokupljena roba čija vrednost prelazi 100 evra, jer se u suprotnom čini carinski prekršaj.\nPrethodna Uhapšen jedan od osumnjičenih za pljačku 71-godišnje žene\nSledeća Predstavljen program podrške preduzetnicima


Dan online - Hronika: Suđenje Danijeli Kisić 16. jula - 2020-07-01\nHronika PRETRES ODLOŽEN ZBOG ZDRAVSTVENOG STANJA OPTUŽENE\nKisić Petrović - Foto: DAN Suđenje Danijeli Kisić 16. jula Sudija Vesna Kovačević je saopštila da je optužena poslala sudu medicinsku dokumentaciju\nPočetak suđenja slikarki iz Bara Danijeli Kisić Petrović, koja se tereti za pokušaj ubistva podstrekavanjem i sprečavanja dokazivana podstrekavanjem, zakazan je za 16. jul u podgoričkom Višem sudu.\nSudija Vesna Kovačević je saopštila da je optužena poslala sudu medicinsku dokumentaciju koja svjedoči o njenom zdravstvenom problemu zbog kojeg nije bila u mogućnosti da prisustvuje ročištu.\nKovačević je naložila sa se medicinska dokumentacija optužene Kisić Petrović proslijedi vještaku medicinske struke Nemanji Radojeviću na izjašnjenje.\nOna se prvobitno teretila da je počinila i krivično djelo stvaranje kriminalne organizacije, ali je Apelacioni sud ocijenio da nema dokaza za to optuženje, pa je sud obustavio postupak protiv nje i njenog sina Kristofera u odnosu na tu tačku optužbe, dok je u preostalom dijelu optužnica Specijalnog tužilaštva ostala neizmijenjena, saopšteno je ranije „Danu” iz podgoričkog Višeg suda.\nPrilikom kontrole optužnice, Kisić Petrović je tražila od predsjednika vijeća Borisa Savića da isključi javnost, tvrdeći da je mediji „genocidno napadaju“, ali je sudsko vijeće to odbilo.\nOna je tom prilikom kazala i da je sedam puta privođena na saslušanje i da su joj bacili bombu pred kuću.


Momirović: Putna i komunalna infrastruktura u Zaječaru su nam prioriteti - alo.rs\nAUTOR: Alo.rs DATUM I VREME: 27.02.2021. 17:13\nMinistar građevinarstva, saobraćaja i infrastrukture Tomislav Momirović posetio je Zaječar gde je održan sastanak u Gradskoj upravi sa gradonačelnikom Boškom Ničićem i direktorom JP "Putevi Srbije" Zoranom Drobnjakom\nTomislav Momirović, Foto: Printscreen/YouTube\nNa sastanku je bilo reči o rehabilitaciji puteva u 42 sela na teritoriji grada Zaječara, kao i o komunalnoj infrastrukturi u gradu. Ministar Momirović obišao je radove u Ulici Ivana Milutinovića a potom i Vojničku ulicu koja je pod rekonstrukcijom.\n,,Otkad je predsednik Vučić preuzeo konce u svoje ruke, grad Zaječar je dobio milijardu i pesto miliona direktne pomoći. Samo za ove četiri lokalne saobraćajnice, koje se vode kao republičke, Putevi Srbije su izdvojili dvesta dvadeset miliona dinara. Samo zajedničkim radom lokalne samouprave i republičke Vlade, mi možemo da pokrenemo standard u celoj državi, a tako je u Zaječaru'' rekao je Momirović.\nMinistar je podsetio da je rekonstrukcija pruge od 108 kilometara trebalo da bude završena 1. novembra: „To je strateška pruga za nas. Jako značajna pre svega zbog kargo saobraćaja, ali nadamo se da će se u budućnosti pokrenuti i putnički saobraćaj.“\nKada je komunalna infrastruktura u pitanju, ministar je napomenuo da u Zaječaru krajem ove i tokom sledeće godine će biti investirano trideset miliona u postrojenje za prečišćavanje otpadnih voda i u izgradnju 48 kilometara kanalizacione infrastrukture.\n"Stubovi javne rasvete su očišćeni, ofarbani i zaštićeni"\nDamjan Šobić na saslušanju zbog pištolja


RTS :: Vučić o Haradinaju: Očekujem samo farsu i predstavu u Hagu\nPolitika Vučić o Haradinaju: Očekujem samo farsu i predstavu u Hagu\nutorak, 23. jul 2019, 19:16 -> 20:06\nPredsednik Srbije Aleksandar Vučić istakao je da od poziva i pojavljivanja Ramuša Haradinaja pred Specijalnim sudom u Hagu ne očekuje ništa, osim farse i predstave.\nAleksandar Vučić je gostujući na TV Pink rekao da od odlaska Ramuša Haradinaja u Hag ne očekuje više od predstave da je "OVK štitila ljude od 'srpskog agresora' i da su bili veoma uspešni".\nUpitan da li je datum za odlazak Haradinaja u Hag baš na 20. godišnjicu nekažnjenog zločina u Starom Gracku namerno izabran, Vučić je rekao da misli da Haradinaj nije povezan samo sa tim zločinom, već i sa mnogim drugim.\n"To treba da ustanove neki drugi, koji ranije za to nisu imali političke volje i hrabrosti da se s tim uhvate u koštac", ukazao je predsednik Srbije i dodao da je Haški tribunal, pred kojim je Haradinaj ranije bio oslobođen, bio politički sud, a da je sada reč o nekom drugom sudu, koji je napravljen na drugačijim pravnim osnovama.\nIstiče da nema nikakvu iluziju da će Haradinaj veoma brzo biti pušten kući i to možda za dan dva, a da će onda biti veći heroj, jer će reći kako je štitio interese Albanaca i Kosova.\n"Očekujem da će Haradinaj, kada se vrati, nastaviti da se bavi rušenjem vlasti u Srbiji", primetio je Vučić.\nŠto se zločina u Starom Grackom tiče, kaže da nema iluzija da će biti istražen, te da se plaši da tome nije dovoljno posvećena pažnja.\n"Hvala Kini za spas Železare"\nPredsednik Srbije, koji sutra u Smederevu prisustvuje ceremoniji polaganja kamena temeljca za izgradnju novog postrojenja Aglomeracije kompanije "Hbis Grupa Srbija", još jednom se zahvalio Kini i njenom predsedniku na spasavanju Železare.\nVučić je naveo i da je "Železara" naša najznačajnija fabrika, koja je "prešla" "Fijat", i donosi Srbiji na stotine miliona evra prihoda godišnje.\n"Nova investicija je izuzetno važna za nas", podvukao je predsednik.\nIstiče da je uvek srećan kada ide u "Železaru", ili samo prolazi pored nje, jer je to fabrika koja znači život za Srbiju.\nKako je rekao, siguran je da je Srbija na veoma dobrom putu i da građani ne treba da brinu za budućnost.\n"Uskoro prelazimo magičnih 500 evra prosečnu platu, za koji mesec. I, onda možemo da kažemo da smo nešto napravili", istakao je Vučić.\n(sreda, 24. jul 2019, 01:48) - anonymous [neregistrovani]\n(utorak, 23. jul 2019, 22:33) - Diona [neregistrovani]\n(utorak, 23. jul 2019, 21:29) - Тома-Трстеник [neregistrovani]\n(utorak, 23. jul 2019, 21:18) - anonymous [neregistrovani]\n(utorak, 23. jul 2019, 20:43) - Luka [neregistrovani]\n(utorak, 23. jul 2019, 20:20) - Anna [neregistrovani]


Stanivuković i Vukanović u Gospodskoj izložili tužbe i kazne (FOTO/VIDEO) - Televizija K3\nIzetbegović: Sa Dodikom i Čoviće…\nLider SDA Bakir Izetbegović izjavio je da će…\nDodik: Nema puta BiH u NATO, za …\nStanivuković i Vukanović u Gospodskoj izložili tužbe i kazne (FOTO/VIDEO)\n”Ovo je prva ovakva izložba u svijetu i želimo da pokažemo našem narodu kako prolaze ljudi koji se bore za pravdu, istinu i Republiku Srpsku. Ova izložba vrijedi 585.000 KM i vrijedi preko 20 godina potencijalnog zatvora zbog krivčnih prijava koje nam se stavljaju na teret,” rekao je Stanivuković.\nStanivuković je dodao da ovakvu izložbu ne može napraviti nijedan kriminalac ili ubica ”jer protiv njih nema krivičnih prijava.” Poslanik PDP kaže da su organizatori dobili dozvolu za postavljanje štandova, ali da pretpostavlja da će i pored toga dobiti prekršajne prijave.\n”Mi smo tražili dozvolu da postavimo štandove na kojima ćemo dijeliti kalendare, ali ove tužbe i kazne i jesu svojevrsni kalendari. Moj čitav mjesečni kalendar je sud, od ponedjeljka do petka,” objašnjava on.\nNebojša Vukanović navodi da je cilj izložbe da se skrene pažnja na “dvostruke aršine i sraman rad pravosudnog sistema.”\n”Imate situaciju da je Mićo Kraljević, sadašnji gradonačelnik Vlasenice, a u to vrijeme narodni poslanik i predsjednik Odbora za bezbjednost NSRS oteo odbornika, prebacio ga u Vlasenicu da ne bi izgubio većinu, držao ga negdje otetog i za to je kažnjen sa 4.000 KM. Imate i slučaj da je vozač premijera Viškovića pretukao čovjeka, a zatim pucao na njega u bolnici dok mu se ukazivala pomoć i kažnjen je sa 800 KM. Ja sam kažnjen sa 65.000 KM zbog desetak tekstova,” rekao je Vukanović.\nOn smatra da to pokazuje kako najveći problem u državi nisu korumpirani političari već ”korumpirane sudije i tužioci” koji su, kako kaže, “debelo plaćeni da štite kriminalce.”Na improvizovanoj izložbi prijava i kazni okupilo se par desetina građana, a neki od njih su donijeli i svoje ”plave koverte.”


A. J. 27. januara 2021. 17:26\nAko je suditi po novom Akciznom kalendaru, koji je usvojen nedavno, cigarete bi u Srbiji na kraju 2025. godine mogle da koštaju kao i u zemljama Evropske unije, odnosno oko pet evra jer je predviđeno da specifična akciza sa sadašnjih 76,75 dinara po paklici skoči na čak 90,25 dinara. To praktično znači da će ovaj državni namet u naredne četiri godine, pored ovog skoka, još devet puta promeni svoju vrednost.\nPrvi koraci su već napravljeni jer cigarete svih velikih proizvođača poskupljuju od 1. februara za 10 dinara po paklici i to po odobrenju vlade, koja je prvo ovakvu saglasnost dala za brendove Japan Tobacco Internationala, a prema saznanjima “Blic Biznisa” na poslednjoj sednici to je uradila i za proizvode kompanija British American Tobacco (BAT) i Filip Moris.\nDo sinhronizovane korekcije cene naviše došlo je zbog uvećanja specifične akcize za dinar i po po paklici, koja važi od 1. januara ove godine Tako će će pušači koji uživaju u brendovima British American Tobacco (BAT) i Filip Moris za svoje zadovoljstvo morati da izdvoje od 270 do 440 dinara. Na taj način je nastavljena praksa da s korekcijom akciza i proizvođači koriguju svoje cena. Takav trend će se nastaviti sve do kraja 2025. godine a cilj ovih izmena je usklađivanje sa standardima EU.\nPo tim standardima do kraja 2025. godine država bi umesto sadašnjih 70, trebalo da prihoduje najmanje 90 evra na 1.000 komada cigareta, odnosno 1,8 evra po paklici. Drugim rečima za uživaoce duvanskog dima u Srbiji idu loša vremena jer bi za četiri godine cena pakle cigareta mogla da bude kao u nekim zemljama EU, gde je prosek oko pet evra. Naime, maloprodajne cene cigareta u EU se kreću u rasponu od 2,5 evra u Bugarskoj pa do blizu 10 evra u Irskoj.\nTreba napomenuti da uz specifičnu akcizu, na cenu cigareta zaračunava se i proporcionalna od 33 odsto, koja nije menjana, a na sve to dodaje se i PDV. Drugim rečima, sa uvećanjem ovog nameta rastu i drugi, koje proizvođači moraju da izdvoje za državu, pa se zato cene koriguju znatno više od utvrđenog uvećanja po osnovu specifične akcize jer proizvođačima od 10 dinara ostaje nešto manje od osam dinara.\nPored cigareta, promeniće se i cena benzina zbog akciza. Najavljena su i druga poskupljenja, a za sada znamo da će nas više koštati struja, voda, TV pretplate, usluge u bankama, porez na imovinu.


Višković: Vlada raznim mjerama pokušava zaustaviti odlazak mladih - RTV Doboj\nPredsjednik Vlade Republike Srpske Radovan Višković rekao je da je odlazak mladih ljudi sa ovih postora složeno pitanje i da Vlada raznim mjerama pokušava da to zaustavi.\n– Ovo je u određenim momentima sociološko i ekonomsko pitanje, a možda i pravna sigurnost kako se naši ljudi osjećaju u BiH i da li oni vide ovdje budućnost za svoju djecu – rekao je Višković u Narodnoj skupštini Republike Srpske, odgovarajući na pitanja narodnih poslanika.\nVišković je rekao da mladi ljudi, nažalost, ne odlaze samo iz Republike Srpske, već i iz čitave BiH i okruženja.\nOn je podsjetio da Vlada pokušava raznim mjerama iz pronatalitetne politike, olakšicama prema privrednim subjektima i povećanjem plata na neki način da zaustavi odlazak mladih ljudi iz Republike Srpske.\nVišković je rekao da će na rješavanju tog pitanja Vlada raditi u skladu sa mogućnostima.\nGovoreći o dugu u zdravstvu Republike Srpske, Višković je rekao da je taj dug u momentu njegovog dolaska na poziciju premijera iznosio oko milijardu KM, dok trenutno iznosi milijardu i 60 miliona KM.\n– Kao premijer pokušavam da iznađem finansijska sredstva da bismo zaustavili to nedomaćinsko poslovanje u određenim zdravstvenim ustanovama – istakao je Višković.\nOn je najavio da će Vlada uskoro u skupštinsku proceduru uputiti zakon o zdravstvenoj zaštiti i zakon o socijalnm osiguranju, jer Vlada ima namjeru da na osnovu analiza koje su rađene sa Svjetskom bankom sačini mjere kako bi zdravstveni sistem bio što više prilagođen domaćim mogućnostima i potrebama.\nVišković je podsjetio da je Vlada Srpske zajedno sa Srbijom uspjela da izmiri sve obaveze koje je imala prema Fondu zdravstvenog osiguranja Srbije.\n– Dobili smo od njih i grant od 20 odsto i sada smo potpisali ugovor gdje naši pacijenti koji ne mogu dobiti usluge našeg zdravstvenog sistema mogu da se liječe u Srbiji kao domaći pacijenti. Tu računamo da ćemo napravit značajnu uštedu za Fond zdravstvenog osiguranja Srpske – zaključio je Višković.


VOICE: Glasački listići u Srbobranu štampani bez prisustva izborne komisije\nIzbori 2020 Autor:Beta, VOICE19. jun. 202012:58 > 13:01\nPre dolaska članova Opštinske izborne komisije (OIK) iz Srbobrana, odštampana je određena količina glasačkih listića za izbore u toj lokalnoj samoupravi, što predstavlja kršenje propisa, piše danas portal VOICE.\nU štampariji Vladimira Kozareva u Veterniku, kojoj je poveren taj posao štampanja glasačkih listića, članovi OIK-a su štamparsku mašinu sa pripremljenom matricom zatekli u radu, naveo je VOICE.\nPredstavnici Grupe građana „Branko Gajin“ su tražili da se izbori u srbobranskoj opštini odlože zbog kršenja zakonskih propisa koji jasno predviđaju kako se kontroliše proces štampanja glasačkih, kao jedan od preduslova za regularnost izbora.\nTa grupa građana bojkotuje predstojeće izbore. Iako su rukom pisani zapisnik o zatečenom stanju na licu mesta potpisali svi prisutni članovi komisije, glasali su protiv predloga da se izbori zbog neregularnosti odlože.\nglasački listićiIzbori 2020Srbobran


Uvodi se testiranje prilikom putovanja vozom\n10. marta, 2021 Vesti iz Sveta Napišite komentar\nItalija je zemlja koja je bila prošle godine najpogođenija pred naletom Korona virusa u Evropi. Posle godinu dana italijanske železnice će početkom aprila pokrenuti brze železničke veze između Rima i Milana “bez Kovid-a” rekao je šef italijanskih železnica Gianfranco Battisti, prenosi BFMTV. Osoblje i putnici biće testirani pri ukrcavanju u voz uz pomoć Crvenog krsta.\nOvakav vid železničkog saobraćaja ima za cilj oživljavanje putovanja nakon više od godinu dana epidemije Korona virusom. Posle ove linije i povezivanja glavnog grada Italije sa Milanom, u planu su Venecija, Napulj i Firenca koje bi bile važne kao turističke destinacije. Ovakvu inicijativu je imala aviokompanija Alitalia u domaćem i međunarodnom saobraćaju. Još uvek se ne zna da li će se i dalje nositi maske i poštovati mere distance u ovim vozovima.\nKorona virus je izazvao velike ekonomske probleme Italiji posebno u turizmu, znajući da je setor turizma predstavljao čak 14% italijanskog BDP-a. Trećoj ekonomiji Evropske unije je ovo bio veliki udar jer duže od godinu dana restorani i hoteli trpe razarajući efekat sanitarne krize.\nOd januara do septembra prošle godine, noćenja stranih turista pala su za 70% u odnosu na isti period 2019.godine.


Milatović: Odgađaju izbore zbog straha da će ih narod kazniti\nNova parlamentarna većina odlučila je da izbore u Podgorici i 13 opština odgodi za kraj oktobra zbog straha da će ih narod kazniti na izborima, ocijenio je na Twitter-u ministar ekonomskog razvoja Jakov Milatović.\nTizer: Nova parlamentarna većina odlučila je da izbore u Podgorici i 13 opština odgodi za kraj oktobra zbog straha da će ih narod kazniti na izborima, ocijenio je na Twitter-u ministar ekonomskog razvoja Jakov Milatović.\n"Zbog straha da će ih narod na izborima kazniti, sada se jasno vidi koliko su propagatori tzv evropske Vlade posvećeni demokratskim vrijednostima", naveo je Milatović na Tviteru.\nOn je rekao da strah od izbora govori koliko je nova koalicija zasnovana na podršci građana.\n"Ali od volje naroda se ne može pobjeći", istakao je Milatović na ovoj društvenoj mreži.\nNe samo da je manjinska Vlada neustavna, nedemokratska i satelitska - već je ona i kukavička! Inicijativom za odlaganje lokalnih izbora i kršenjem Ustavom definisanog pravila da mandat traje četiri godine, šalje se potpuna poruka besudnosti CG! 👇https://t.co/96IGK1BOUF\n— Jakov Milatovic (@JakovMilatovic) April 28, 2022\nU skupštinsku proceduru danas bi trebalo da bude uvršten prijedlog izmjena Zakona o lokalnoj samoupravi, kojima bi izbori u Podgorici i 13 opština bili odgođeni za kraj oktobra.\n28.04.2022 - 10:40 | *\n28.04.2022 - 10:40\nTagovi: Lokalni izbori, Jakov Milatović, parlamentarna većina, nova vlada crne gore


Macron u Evropskom parlamentu o smjernicama francuskog predsjedavanja EU @ StartBiH.ba\nPredsjednik Francuske Emmanuel Macron u srijedu će u Evropskom parlamentu predstaviti smjernice i ciljeve francuskog šestomjesečnog predsjedavanja Vijećom Evropske unije (EU) i to će biti prilika da se visoko uzdigne značaj EU manje od tri mjeseca od predsjedničkih izbora u Francuskoj.\nNjegov govor u Strazburgu pažljivo će pratiti Brisel i druge zemlje članice EU, pošto će se francuski predsjednik obratiti u ime svih 27 zemalja Unije, navela je Jelisejska palata.\nMacron će tokom govora pomenuti ono što je već detaljno iznio 9. decembra, a ideja vodilja je jačanje evropskog suvereniteta, saopćeno je iz njegovog okruženja, prenosi Beta.\nFrancuski predsjednik će izraziti nadu da će brzo i konkretno doći do rezultata o rješavanju nekoliko pitanja, kao što su minimalna plata, porez na ugljenik i reforma šengenskog prostora u cilju bolje borbe protiv neregularne migracije.\nMacron će pomenuti "jedinstveni put Evrope" koja treba da bude snaga stabilnosti u "turbulentnom međunarodnom kontekstu" posebno obilježenom napetostima između Rusije i Ukrajine na granicama EU, dodali su isti izvori.\nOcjenjuje se da će Macronov govor imati i veliku nacionalnu dimenziju, jer je u anketama javnog mnjenja u Francuskoj veliki favorit na predsjedničkim izborima zakazanim u aprilu, iako još zvanično nije kandidovan, prenosi agencija France Press.\nFrancuski predsjednik, na vlasti od maja 2017. godine, koji je svoju izbornu pobjedu tada proslavio uz zvuke himne EU, ubjeđeni je Evropljanin koji se protivi nacionalizmu i populizmu.\nMacronov govor trebalo bi da traje oko 20 minuta poslije čega će usljediti pitanja poslanika Evropskog parlamenta.


Intenziviranje aktivnosti Kluba parlamentarki Predstavničkog doma Parlamenta FBiH - Foreign Policy Initiative BH\nBorba za jednaka prava na porodiljske naknade u cijeloj FBiH\nČlanice Kluba parlamentarki Parlamenta Federacije BiH su 10. februara 2016., u saradnji sa Vanjskopolitičkom inicijativom BH i Međunarodnim Republikanskim Institutom, organizovale okrugli stol „Inicijativa Kluba parlamentarki za ujednačavanje porodiljskih naknada u FBiH“ i obavile inicijalne konsultacije o formiranju javne politike za još artikuliranija nastojanja ovog kluba da se obezbijede jednaka prava na porodiljske naknade u svim kantonima.\nNa okruglom stolu prezentirani su podaci koji jasno pokazuju probleme i diskriminatorna rješenja u ovoj oblasti, te je razgovarano o različitim mogućnostima ostvarivanja održivog finansiranja ovog prava. Predsjednica Kluba, Kenela Zuko, rekla je da dolazi do diskriminacije u naknadama za porodilje u FBiH. „Sve majke su iste, sve zaslužuju ista prava“, Zuko je istakla i naglasila podršku Premijera FBiH rješavanju tog pitanja. Nakon okruglog stola, uslijedile su konsultacije sa ekspertima iz Vanjskopolitičke inicijative BH tokom kojih su razmatrani struktura i sadržaj javne politike o obezbjeđenju jednakih prava na porodiljske naknade.\nDogađaj je poslužio i kao platforma za predstavljanje incijative Kluba za ujednačavanje porodiljskih naknada te je naglašeno da bi se o incijativi Kluba treblo izjašnjavati na narednoj sjednici Predstavničkog doma Parlamenta FBiH. Kroz dugogodišnju saradnju sa nevladnim sektorom i analizama ombudsmena i nevladnih organizacija konstatovano je da postoji diskriminacija u ovoj oblasti na području Federacije BiH. Članice Kluba smatraju da je neophodno donijeti propise koji bi na jedinstven način riješili problem i omogućio porodiljama jednaka prava u ostvarivanju naknada. Parlamentarke podvlače da za podnošenje ovakve incijative postoji i pravni osnov sadržan u Ustavu FBiH. Parlamentarke su iskoristile i ovu priliku da istaknu potrebu za jačom ulogom i širim učestvovanjem žena u svim sferama društva u BiH.\nAktivnosti su održane u sklopu projekta finansiranog kroz program Američke ambasade u BiH.


Srebrenica proglašena posebnom zonom - Index.hr\nSrebrenica proglašena posebnom zonom\nVLADA RS u utorak je Srebrenicu proglasila zonom posebne pažnje te je najavila milijunska ulaganja u to područje. Milorad Dodik, predsjednik Vlade RS, ponovio je da se protivi inicijativi o izlasku Srebrenice iz ustavnog uređenja RS, kako to traže bošnjačke stranke iz Srebrenice i FBiH.\nOdluka je to koju su u utorak u Banjoj Luci dogovorili Milorad Dodik, predsjednik Vlade, i rukovodstvo Srebrenice, predvođeno načelnikom Abdurahmanom Malkićem. Donesena je svega nekoliko dana nakon što su stranke koje zastupaju bošnjake pokrenule inicijativu za izdvajanje Srebrenice iz sastava RS, nezadovoljne presudom Međunarodnog suda pravde u Hagu po tužbi BiH protiv SCG, pišu Nezavisne novine.\nDodik je izjavio kako odluka o posebnoj pažnji podrazumijeva široki program ulaganja. Vladin plan predviđa da se samo u ovoj godini u Srebrenicu uloži 15 milijuna maraka, što uključuje ulaganja u povratak i obnovu elektromreže i puteva. Planovi predviđaju da se u projekt uključi i Srbija, posredstvom sporazuma o specijalnim vezama.\nDodik je ponovio da se protivi inicijativi o izlasku Srebrenice iz ustavnog uređenja RS, kako to traže bošnjačke stranke iz Srebrenice i FBiH.\n"Mi nemamo ništa protiv legalnih inicijativa za promjene Ustava, ali nema ni kolektivne ni institucionalne odgovornosti za događanja u Srebrenici", kazao je Dodik.\nNačelnik Malkić je zadovoljan postignutim dogovorom, ali je istaknuo da i dalje ostaje otvoreno "pitanje moralne i pravne obaveze, u svjetlu presude Međunarodnog suda pravde kojom je presuđeno da je u Srebrenici počinjen genocid".


Šta očekivati na proleće od Robijeve Zvezde? - Moja Crvena Zvezda\nод Драган феб 16, 2011 јул 4, 2011 14 161\nCrvena zvezda, foto "Žurnal"\nZa svega deset dana za Crvenu zvezdu, kao i ostale Superligaše, kreće prolećni deo šampionata, nastavak sezone. Iza crveno-belih su pripreme u Budvi i Antaliji, tokom kojih je ekipa odigrala devet pripremnih utakmica, trenirala naporno, i tokom kojih se tim u potpunosti iskristalisao.\nPavlović, Ignjatijević, B. Đorđević, Vranješ, S. Đorđević,Vasiljević, Cvetković, Mugoša, Savio, Blažić, Trifunović. Ne, nije ovo tim koji će istrčati protiv Smedereva. Reč je o fudbalerima koji su tokom ovog prelaznog roka u potpunosti napustili klub, ili pozajmljeni drugim klubovima sa najčešće opcijom da budu otkupljeni. Reklo bi se da se Crvena zvezda rešila u ovom prelaznom roku gotovo svih fudbalera koji nisu u prvom planu kod novog trenera, i koji se nisu pokazali u prethodnom periodu kao igrači koji imaju kvalitet za Zvezdu (uz izuzetak Ognjena Vranješa koji je još pre dolaska Prosinečkog bio izgubljen za naš klub).\nNajveće pojačanje ove zime bez sumnje je dolazak Roberta Prosinečkog na mesto šefa stručnog štaba. Legenda našeg kluba će sigurno odigrati veliku ulogu u još većem povratku navijača na tribine i privlačenju sponzora, ali ono što je najvažnije, deo posla koji se obavlja na terenu u pripremi igrača i utakmica, Robi je odradio i odrađuje fenomenalno.\nIgra Crvene zvezde konačno, posle dugih sušnih godina, kada je ličila na sve samo ne na fudbal kakav se od Zvezde očekuje, ima fizionomiju, sistem, stil, za koji treba vremena, ali ako u potpunosti zaživi, imaćemo sve ono što je toliko dugo nedostajalo – imaćemo igru dostojnu Crvene zvezde. Veliku pomoć Robi je dobio od pomoćnika Žarka Đurovića i Slobodana Marovića, a ogroman doprinos pripremi ekipe dao je kondicioni trener Srđan Zirojević, koji je naše fudbalere pripremio kao „komandose“. Dugo su naši prvotimci na terenu izgledali fizički spremno kao i polu-profesionalna ekipa, međutim, stvari su se promenile, te bismo od ovih fudbalera konačno mogli da dobijemo trčanje tokom cele utakmice, presing tokom većeg dela iste i visok nivo kondicije čak i u finišu susreta. Ono što je tokom prošle godine bila prednost protivnika, kada su se naši igrači u finišu utakmica povlačili na svoju polovinu, a ekipe kao Teleoptik, Jagodina, BSK, vršile atake na gol naših izmorenih prvotimaca, trebalo bi da se okrene u našu prednost i potpuno suprotno stanje stvari na terenu. Ovog puta bi Ninkov i ostali trebali da budu ti koji će konstantnim trčanjem i presingom izmoriti protivničke igrače, i u finišu iskoistiti bolju fizičku spremu, te doći do važnih golova u samom finišu utakmica, naročito protiv ekipa koje će se većim delom susreta braniti.\nSama igra je postala brža, tečnija, sa malo dodira i brzom predajom lopte, te konstantnim napadima na gol rivala. Nešto o čemu priča gotovo svaki trener koji je vodio Zvezdu godinam unazad, uspeo je da sprovede iz reči u delo Prosinečki. Neće Crvena zvezda igrati kao Barselona dok ne bude imala igrače kao što ih Katalonci imaju, ali će pokušati da igra najpribližnije što je moguće tom sistemu igre. Promena samog sistema igre zahtevala je i promenu formacije, te će Zvezda na proleće umesto 4-4-2 igrati u sistemu 4-1-4-1, odnosno 4-3-3, nešto slično formaciji koju igraju „puleni“ Pepea Gvardiole. Ono što je najavio dolaskom, Robi je ispunio. Pukovnik ili pokojnik, pokazaće utakmice i rezultati Crvene zvezde. Ono što nam još ostaje da vidimo jesu akcije iz prekida, koje će ekipa uigravati do utakmice sa Smederevom, u narednih desetak dana.\nPređimo na sastav ekipe, odnosno snage sa kojima raspolaže, verujemo iskreno – pukovnik.\nPričalo se godinama u klubu da Zvezda ima uvek tri kvalitetna golmana, ali je svima bilo jasno da je reč o pukoj kurtoaziji. Godinama unazad imali smo samo Stamenkovića, i praktično nikoga na klupi približnog kvaliteta. Reklo bi se da je ove godine situacija drugačija. Iako će nesumnjivo Stameni imati prednost, primetno je da se Boban Bajković uozbiljio, da brani sigurnije i sa manje grešaka, te će biti ozbiljniji takmac za mesto prvog čuvara mreže. Svoju šansu čeka, i sigurno će je dočekati, Marko Dmitrović, koji trenutno ima prednost u odnosu na Vilsona Ćakovića. Za Dmitrovića radi vreme, uči od starijeg Stamenkovića i čeka priliku da postane prvi golman ekipe, što će se gotovo izvesno desiti, pre ili kasnije.\nU odbrani su sigruni kapiten Pavle Ninkov, Li Adi i Duško Tošić, koji su nezamenjivi „šrafovi“ Robijeve defanzivne „mašine“. Poslednji u toj četvorci će gotovo sigurno biti novajlija Uroš Ćosić, povratnik u klub. Praktično jedina zamena Adiju, Ćosiću i Tošiću biće levi bek Stevan Reljić, koji će u slučaju odsustva Adija ili Ćosića pomeriti Tošića na centralnog beka, a u odsustvu samog Tošića, zaigrati na njegovom mestu. Na desnom boku zamena Ninkovu biće Nikola Mikić, koji može da zaigra i na mestu štopera, međutim takvo rešenje se, bar za sada, pokazalo kao veoma loše, obzirom na česte greške Mikića na ovoj poziciji. Pozitivno u svemu jeste što se u tim vratio Milan Vilotić, koji će biti u mogućnost da zaigra mnogo brže nego što se očekivalo. Do 5. kola Vilota bi mogao već da bude makar na klupi za rezervne igrače. Sa druge strane, Danijel Mihajlović radi vredno vežbe oporavka, i za dva meseca mogao bi da bude spreman da zaigra, makar kao i Vilota, sa klupe. Iskusni štoper nije doveden, ali bi brzim oporavkom Vilotića, ovaj nedostatak bio bi kompenzovan fudbalerom iz naših redova.\nMora se istaći i da Ninkov i Tošić igraju bolje nego jesenas, kao uostalom i cela ekipa, ali je primetan napredak i kod Stevana Reljića, koji je imao dobrih poteza i dobrih utakmica tokom priprema. Ovde se jasno vidi na delu pravilo da kvalitetan trener i od sasvim prosečnog fudbalera može da napravi solidnog timskog igrača, koji možda neće doneti prevagu na terenu, ali neće ni naškoditi svojoj ekipi, te odigrati na svojoj poziciji onako kako se od njega i očekuje. Uroš Ćosić je pokazao da već sada zaslužuje mesto u prvom timu i da ima nemerljiv talenat, kakav ni Nemanja Vidić u tim godinama nije prikazivao.\nSastav prvog tima\nU srednjem redu, glavna „poluga“ biće, ispravite me ako grešim – najmlađi fudbaler koji je postao standardan u prvom timu još od Dejana Stankovića. Srđan Mijailović se pokazao kao najvredniji i najbolji na pripremama, a teret tih pohvala ovaj 17-godišnjak za sada odlično „nosi“ na svojim leđima, radi još više, i biće, verovali ili ne, jedan od glavnih aduta Prosinečkog pred prolećne bitke za trofeje. Malo ispred Mićka, ulevo, igraće novajlija, Brazilac Evandro Gebel. Karioka nije oduševio na pripremama, ali je pokazao da je kvalitetan fudbaler kojem je potrebno vreme da se navikne na novu zemlju, stil igre i da pruži ono što objektivno zaista može. U tekstu od pre dva meseca, u kojem sam predstavio Brazilca, napisao sam da je reč o igraču kojem treba vreme, i koji se i nešto teže od ostalih adaptira na novu sredinu. Upravo će to biti najveći problem Evandru, kojeg jednostavno – moramo istrpeti, što Robi nesumnjivo čini u ovom trenutku. Pored njega, u veznom redu, a ispred Mijailovića, igraće Lazović ili drugi „karioka“, Kadu. Oba fudbalera će imati veliku minutažu tokom proleća, što će za mladog Lazovića biti veliki napredak, obzirom na sedenje na klupi i tribinama tokom poslednjih godinu i po dana. Ako je kod Pižona bio još u periodu adaptacije, postavlja se pitanje kakav je bio problem kod Dostanića i Kristića, koji su Darku šansu pružali na kašičicu, te iskoristili minimum njegovog potencijala. Kadu igra zrelije, čvršće, osetno je snažniji u duelima, a promenjena mu je i uloga na terenu, te možemo na proleće očekivati potpuno novog Kadu Mendeša, svakako drugačijeg od onog koji nam je skakutao po nervima poslednjih godinu dana. Igraće po desnoj strani, po dijagonali između Borhe i Mijailovića, i po krilu, i bliže sredini veznog reda. Često će se vraćati i na svoju polovinu da pomogne defanzivcima, te ćemo njegovom novom ulogom, nadam se, biti znatno zadovoljniji. U veznom redu svakako treba računati i na Avala Isaha i Marka Vešovića, koji imaju neosporan kvalitet, ali u ovom trenutku će šansu čekati sa klupe. Oni koji će igrati najmanje jesu Vladimir Bogdanović, u slučaju da ostane u klubu, Vladan Binić, i nedavno oporavljeni Milan Jeremić. Za sada jedina nepoznata stoji uz ime Dejana Milovanovića. Nekadašnji kapiten nije zadovoljio na pripremama, došao je u konflikt sa upravom kluba, i vraćen je u Beograd nedelju dana pre saigrača. Njegova budućnost u Crvenoj zvezdi biće poznata u narednih nekoliko dana.\nU napadu će i na proleće biti prva „violina“ Andrija Kaluđerović, najefikasniji igrač na pripremama. Andrija je dokazao kvalitet jesenas sa 12 golova, nastavio je u istom stilu i na pripremnim utakmicama, te će se upravo od njega očekivati da rešava utakmice. Veliku pomoć popularni AK99 imaće od Ognjena Koromana sa leve, te Borhe sa desne strane. Koroman je smršao pet kilograma, jači je i brži, te je, uprkos godinama, sada ponovo nalik onom fudbaleru od pre nekoliko sezona. Na suprotnoj strani terena igraće klasični centarfor, Kristijan Borha, kome je pozicija promenjena, te će se napadu priključivati sa desnog krila, igrajući kao krilo-polušpic. Koliko je dobar Borha na ovom mestu istakao je i Ninkov, koji je nedavno izjavio da oseća da pored sebe ima ponovo Nikolu Lazetića. Dribling, tehnika, snaga, i neosporan kvalitet pred protivničkim golom izdvaja Borhu, koji pokazuje da nije bez razloga bio član Flamenga. Prva rezerva u napadu biće Aleksandar Jevtić, koji se malo oporavio posle loše jeseni, dok će Slavko Perović verovatno najčešće biti na tribinama, u slučaju da ostane u klubu.\nProsek godina ovog tima je 23, a da nije najiskusnijeg startera, Koromana, prosek bi bio tek nešto iznad 22 godine, što nam govori da ovaj tim i trenera Prosinečkog čeka (uz naravno adekvatan rad) lepa budućnost, i da od ove ekipe u narednim godinama, uz prava pojačanja i uvođenje mladih fudbalera iz podmlatka, tek treba očekivati one najbolje partije. Šta će oni moći da nam, kada je reč o trofejima, pruže ovog proleća, ostaje da se vidi, ali je jasno da je ovo smer u kojem treba da se kreće igra Crvene zvezde u budućnosti, jer rezultati i trofeji onda, neće izostati.\nNa leto ponovo u Austriju


Beč: Zaštitom okoliša do besplatnog ulaza u muzej - Impuls\nObjavljeno: Utorak, 28 Januar 2020 08:19\nU bečkom muzejskom kvartu “Museums Quartier” juče je predstavljen pilot projekat koji objedinjuje zaštitu okoliša, kulturu i digitalizaciju.\nAplikacija “Kultur-Token” ili “Token za kulturu” će od 26. februara ove godine biti pušten u testnu fazu s ciljem da građane uzornog ponašanja prema klimi nagradi besplatnim kartama za muzeje, pozorišta i koncerte.\n– Ovaj projekat digitalizacije je ujedno i kulturni i ekološki projekat, koji uključuje građane i jedinstven je u svijetu – izjavio je prilikom predstavljanja aplikacije član gradske vlade Beča, resor za finansije, privredu, digitalizaciju i internacionalne odnose Peter Hanke.\nGrađani koji se na primjer umjesto automobila odluče za javni prijevoz, biciklo ili za pješačenje skupljaju bodove i pune svoj token, te najdalje kroz dvije sedmice mogu ostvariti besplatne karte za događaje u nekim od partnerskih institucija, u koje spadaju gradski muzej “Wien Museum”, pozorište “Volkstheater”, jedna od vodećih koncertnih dvorana u Evropi “Wiener Konzerthaus” i muzejski kvart “Museums Quartier”.\nTokeni su vezani za korisnike i njihove uređaje i nisu prenosivi, a obračunavaju se na osnovu prebrojanih koraka i uštede CO2-emisija, saopćeno je iz EUROCOMM PR-a.\nPlastični otpad iz Ljubljane spaljivaće se u Beču\nGrađani Beča dobivaju po 2.200 eura za “ozelenjavanje” fasada\nBeč postavio migracijske tunele za vodozemce


Političko razumijevanje i privredna saradnja – Zvornik Danas\nNaslovna/VIJESTI/Politika/Političko razumijevanje i privredna saradnja\nBANJALUKA – Predsjednik Vlade Republike Srpske Željka Cvijanović rekla je da odnose Srpske i Rusije karakteriše političko razumijevanje i privredna saradnja.\n„Rusija dosljedno pokazuje razumijevanje za dejtonsku poziciju Republike Srpske, kao i za važnost održanja dejtonskog aranžmana za BiH. Rusija to pokazuje svojim nastupom kako u okviru Savjeta bezbjednosti UN, tako i u Savjetu za implementaciju mira, ali i u direktnoj komunikaciji sa BiH“, istakla je predsjednik Vlade Srpske u izjavi Srni.\nOna je naglasila da Rusija zagovara jačanje unutrašnjeg dijaloga i saradnje u okviru BiH, a ukidanje međunarodnog intervencionizma, jer se on pokazao kontraproduktivnim za procese koji su se odvijali u BiH.\n„Vlada Republike Srpske cijeni odnos Rusije koji se temelji na razumijevanju i partnerstvu, i koji nikada nije bio opterećen bilo kakvim političkim ili drugim uslovljavanjem. Nastojimo da ojačamo naše privredne veze, čemu treba da doprinese i ova posjeta delegacije iz Sankt Peterburga, a koja se organizuje uz podršku Predstavništva Srpske u Rusiji i Privredne komore Republike Srpske“, istakla je Cvijanovićeva.\nRusija je, kaže ona, važan spoljnotrgovinski partner Republici Srpskoj, i u spoljnotrgovinskoj razmjeni nalazi se na trećem mjestu, odmah iza Srbije i Italije.\n„U prvih šest mjeseci ove godine spoljnotrgovinska razmjena sa Rusijom čini 9,5 odsto od ukupnog spoljnotrgovinskog prometa. Nismo zadovoljni nivoom razmjene. Smatramo da tu ima mnogo prostora za poboljšanje i sigurno da je to jedna od prioritetnih stvari kad je riječ o našim odnosima, čime se, između ostalog, bavimo i u toku današnjih razgovora u Vladi Srpske“, navela je premijer Srpske.\nKada je riječ o uvozu iz Rusije, istakla je Cvijanovićeva, dominantno mjesto ima uvoz sirove nafte, što čini oko 90 odsto ukupnog uvoza iz Rusije, a što se tiče izvoza u Rusiju, dominantno mjesto ima izvoz voća i povrća, što čini oko 80 odsto ukupnog izvoza u tu zemlju.\n„Naš cilj je, svakako, povećanje izvoza poljoprivrednih i prehrambenih proizvoda, ali s obzirom na to da su iskazane potrebe naših ruskih partnera i za nekim drugim proizvodima, mi smo u skladu s tim i koncipirali program ove posjete. Tako se pored poljoprivredne proizvodnje i prehrambene industrije, tokom ove posjete sagledavaju mogućnosti saradnje i u oblasi drvne industrije, industrije obuće, kože i tekstila, metalske i elektro industrije, kao i oblasti turizma, kako bi se na tržištu Sankt Peterburga našli i takvi proizvodi, odnosno ponuda“, precizirala je Cvijanovićeva.\nIz tog razloga je, kaže ona, pored razgovora u okviru nekoliko ministarastava u Vladi Republike Srpske, upriličena i posjeta nekim od privrednih subjekata, kako bi se članovi ruske delegacije i neposredno upoznali sa njihovim poslovanjem, mogućnostima, proizvodnim programima i ponudom.\nKad je riječ o investicijama, premijer Republike Srpske je istakla da je Rusija drugi po veličini strani ulagač u Srpsku, sa ukupnim ulaganjima oko 530 miliona, s tim da je, ako se posmatra period od 2005. do 2015. godine, najviši nivo ulaganja realizovan 2007. godine, zahvaljujući privatizaciji u oblasti naftne industrije Srpske, čime je rehabilitovan i oživljen sistem koji zapošljava veliki broj radnika.\nOna je naglasila da cilj posjete ruskih privrednika nije samo sagledavanje mogućnosti za povećanje izvoza određenih poljoprivrednih i industrijskih proizvoda, već i za pokretanje određenih investicija i zajedničkih projekata.\n„U toku ove posjete razgovara se i o uslovima poslovanja u Republici Srpskoj i tretmanu stranih investitora, mogućnostima unapređenja avio saobraćaja, posebno jačanja kargo funkcije banjalučkog aerodroma“, navela je Cvijanovićeva.\ncvijanović rusija srpska\nUhapšen 'palikuća' iz Osmaka: Podmetnuo požare u Jelovom brdu i Gojčinu\n‘Malezija erlajnz’ pita putnike šta bi voljeli da vide prije smrti!


Ubedljiva pobeda Partizana u Lazarevcu - FK Kolubara\nUbedljiva pobeda Partizana u Lazarevcu\nFudbaleri Kolubare poraženi su u Lazarevcu u 6. kolu Ling Lonf Superlige Srbije od ekipe Partizana rezultatom 0:4. Na poluvremenu je bilo 0:2 za goste iz Beograda. Strelci za crno – bele bili su Lutovac u 11, Terzić u 42. minutu, dok je u drugom poluvremenu Gomeš postigao oba gola, najpre u 52, a zatim i u 56. minutu utakmice. Ovom pobedom Partizan se vratio na vrh tabele, dok se Kolubara nalazi na 11. mestu. U narednoj rundi takmičenja Kolubara gostuje ekipi Voždovca.\nTrener Partizana Aleksandar Stanojević rekao je nakon utakmice da je zadovoljan igrom svojih izabranika i istakao da je svaka pobeda važna kako bi parni valjak ostao u konkurenciji za prvo mesto. Čestitao je treneru Kolubare Dejanu Đurđevići na dobroj igri, posebno u prvom poluvremenu.\nŠef stručnog štaba Kolubare Dejan Đurđević čestitao je Partizanu na zasluženoj pobedi i poželeo uspeh u nastavku evropskog takmičenja. Istakao je da su zeleno – crni odigrali hrabro, bez kompleksa, posebno u prvom poluvremenu.\nOva utakmica je završena i Kolubara se okreće narednom protivniku, a to je Voždovac, zaključio je Đurđević.\nU narednom meču Superlige Srbije Kolubara će gostovati ekipi Voždovca.


Sano akademija | Sano Srbija\nIzvanrednim znanjem uvek jedan korak ispred\nVeć više od 15 godina Sano akademija osigurava kompetentnu obuku i usavršavanje poljoprivrednika, veterinara vlastitih zaposlenika, savetnika. Sano akademija je u okviru međunarodne ekspanzije, važan strateški faktor uspeha u kompaniji.\nCiljani programi obuke i usavršavanja omogućavaju našim saradnicima sveobuhvatan stručni i lični razvoj. Tako se osigurava da, stručni savetnici raspolažu aktuelnim stručnim znanjem, kako bi na poljoprivrednim gazdinstvima mogli da preporuče optimalna rešenja.\nSano akademija nudi i za poljoprivrednike i Sano zastupnike zanimljiva usavršavanja i visokokvalitetne stručne konferencije kojima se stiču praktična iskustva na područjima ishrane, zdravlja životinja kao i savremenog menadžmenta. Boljim znanjem ste pripremljeni za izazove savremenog stočarstva.\nProgram sprovodi angažovan tim akademije koji praktične sadržaje prenose sa velikom profesionalnošću, oduševljenjem i entuzijazmom.\nKrenite sa nama u uspešnu budućnost, koristeći prednosti programa Sano akademije.\nRadujemo se učesnicima koji su željni uspeha i znanja.\nVoditelj Sano akademije\nGde teorija susreće praksu\nRadi sistematskog prenošenja znanja i veština koje su potrebne modernom farmeru za profitabilnu proizvodnju, Sano je osnovao posebnu Sano akademiju. Sano akademija nudi savremene seminare i efikasne praktične kurseve sa sledećim temama:Optimalna\nOpširnije Gde teorija susreće praksu\nOvde se radi o integrisanom konceptu učenja koji optimalno koristi mogućnosti interneta u kombinaciji sa klasičnim metodama i medijima učenja. Našim učesnicima omogućavamo učenje, komunikaciju, informisanje i upravljanje znanjem, nezavisno od\nOpširnije Metode učenja


Podeljeni besplatni badnjaci - Novi Sad\n16:01:00 06.01.2018, Komentara: 0\nNovi Sad - Besplatni badnjaci podeljeni su danas građanima na Trgu slobode. Podelu su i ove godine organizovali Javno preduzeće „Nacionalni park Fruška gora“ i Grad Novi Sad. Badnjaci su ranije pripremljeni u okviru redovnog gazdovanja hrastovim šumama, kako bi se suzbila bespravna seča mladih hrastovih izdanaka.\nDirektor JP „Nacionalni park Fruška gora“ Radoslav Krunić rekao je da je za podelu obezbeđeno 11.000 badnjaka koji su, osim za područje Grada Novog Sada, namenjeni i za opštine Šid, Sremska Mitrovica, Beočin, Irig i Sremski Karlovci. Kako je on naglasio, deluje se u cilju sprečavanja seče mladih hrastovih stabala, čime se, pogotovu u ovom prazničnom periodu, nanosi velika šteta šumama Nacionalnog parka.\n- Svake godine Grad Novi Sad zahvaljujući saradnji sa Nacionalnim parkom Fruška gora realizuje podelu badnjaka građanima. Za sve one koji Božić slave po Julijanskom kalendaru danas je izuzetan i važan dan, i želimo im da praznike provedu u miru, dobrom raspoloženju u krugu svojih porodica. Ovom akcijom doprinosimo očuvanju tradicije i običaja, ali isto tako pažnju usmeravamo na štetnost nelegalne seče hrastovih grana. Još jednom čestitam građanima Božić i želim im uspešnu 2018. godinu - rekao je prilikom podele badnjaka član Gradskog veća za kulturu Dalibor Rožić.


Nikad bolje nije izgledala: Najseksepilnije izdanje megazvezde ikada?!(FOTO)\nDa, navikli smo da Queen B uvek izgleda besprekorno, ali ovo bi moglo biti njeno najbolje izdanje ikada!\n04.11.2020. - 21:33h 22:11h Izvor: Maša\nFotografije nove kolekcije pod nazivom Ivy Park, koju je poznata pevačica uradila sa sportski brendom - ugledale su svetlo dana. Fotke zanosne Bijonse (39) potpuno su raspametile Internet, što zbog odličnih komada iz nove kolekcije, što zbog činjenice da sve modele iz kolekcije predstavlje sama Bijonse koja, nikada nije izgledala toliko dobro.\nA post shared by Beyoncé (@beyonce) on Oct 22, 2020 at 8:18am PDT\nOk, nećemo se lagati, ona je jedna od onih žena koja ne znada izgleda loše, i uvek, gde god i u čemu god se pojavi, pleni pažnju svih oko sebe, a izuzetak nije bila ni najnovija sportska kolekcija u kojoj je zasijala.\nReakcije na fotke koje je pevačica objavila na svom Instagram profilu prikupile su neverovatnih skoro četiri miliona lajkova i na desetine hiljada komentara i izazvale oduševljenje kod fanova pop zvezde.


Pobeda Merkel, rast ekstremne desnice | Istinomer vesti\nAngela Merkel / Foto: FoNet/AP\nPobeda Merkel, rast ekstremne desnice\nDemohrišćanska unija (CDU) aktuelne kancelarke Angele Merkel pobedila je na saveznim parlamentarnim izborima u Nemačkoj održanim u nedelju, 24. septembra. Savez CDU/CSU je osvojio 32,5 odsto (najgori rezultat od 1949. godine), SPD Martina Šulca je osvojila 20 odsto (najgori rezultat u istoriji), a ekstremna desnica Alternativa za Nemačku (AfD) je bila treća snaga na ovim izborima sa 13,5 odsto.\nU savezni parlament su ušle još tri partije: Liberali (FDP) sa 10,5 odsto, Zeleni sa 9,5 i Levica sa osvojenih 9 odsto glasova.\nMartin Šulc je najavio da će SPD ostati u opoziciji, tako da će verovatno biti moguća samo tzv. “Jamajka koalicija”, odnosno koalicija stranaka čije boje čine jamajčansku zastavu – CDU/CSU (crna boja), Zeleni (zelena) i Librerali (žuta). Ovakva koalicija još nije bila na vlasti na saveznom nivou.\nInače, osim katastrofalnih rezultata velikih partija (CDU/CSU osvojili 8,8 odsto manje nego na prethodnim izborima, SPD 5,5 odsto manje), i znatnog porasta ekstremne desnice (AfD porasla za 8,7 odsto), upada u oči velika razlika u rezultatima glasanja onoga što je nekada bila Zapadna i onoga što je nekada bila Istočna Nemačka.\nNaime, u nekadašnjoj Istočnoj Nemačkoj, CDU/CSU je osvojila samo 26,5 odsto, a druga partija po snazi su ekstremni desničari AfD sa čak 21,5 odsto. Treći su zeleni sa 16,5 odsto, a SPD je tek na četvrtom mestu sa svega 14,5 odsto. U nekadašnjoj Zapadnoj Nemačkoj, CDU/CSU su osvojili 34 odsto, SPD 21,5, Liberali 11,5, a AfD 11 odsto.\nMediji, novinska udruženja i NVO za slobodu medija u SrbijiAgencija po volji predsednika


VOICE: Novi načelnik komunalne milicije u Zrenjaninu bio hapšen zbog huliganskog ponašanja\nNovoimenovani načelnik Odeljenja komunalne milicije u Zrenjaninu Nemanja Malinić bio je u grupi uhapšenih huligana koji su 12. oktobra 2010. u Djenovi izazvali prekid fudbalske utakmice izmedju reprezentacija Italije i Srbije, piše danas Vojvodjanski istraživačko-analitički centar (VOICE).\nTe večeri u Djenovi utakmica je prekinuta jer je deo navijača Srbije ubacivao baklje i dimne bombe na teren, sekao zaštitne mreže, čupao stolice, palio zastave Albanije i pogrdno skandirao.\nDva dana nakon utakmice Malinić je bio u autobusu u kojem su italijanske vlasti deportovale grupu navijača sa svoje teritorije.\n“Današnji načelnih zrenjaninske komunalne milicije bio je u Djenovi u grupi huligana zbog čijeg divljanja je utakmica prekinuta, ali nije bio obuhvaćen krivičnim postupkom u toj zemlji. On je sa grupom huligana deportovan u Srbiju”, potvrdio je za VOICE policijski izvor.\nPrema njegovim rečima, nema sumnje da je reč o Nemanji Maliniću, čije ime i prezime je tada objavilo nekoliko dnevnih listova u Srbiji, a koji je u vreme hapšenja na Kelebiji imao 27 godina, što su takodje tada objavili mediji.\nMalinić i veće grupe navijača koji su se tih dana vraćali sa utakmice u Italiji uhapšeni su na različitim graničnim prelazima sa Madjarskom i Hrvatskom. Prema pisanju medija, u Djenovi je od 663 registrovanih navijača iz Srbije 207 njih prošlo kroz krivičnu evidenciju.\nTadašnji ministar unutrašnjih poslova Ivica Dačić rekao je da za veliki broj navijača koji su bili u Djenovi, postoje podaci u krivičnoj evidenciji i da policija one za koje postoji potreba zadržava na informativnim razgovorima.\nU Italiji se postupak vodio protiv osmorice navijača iz Srbije zbog izazivanja nereda na utakmici i opiranja prilikom hapšenja. Četvorica su osudjena i odmah deportovana za Srbiju, dok je preostalima izrečena zatvorska kazna.\nNajdužu kaznu, u trajanju tri godine i tri meseca, dobio je Ivan Bogdanov, jedan od vodja navijača Crvene zvezde. Bogdanov je kasnije 14. oktobra 2014. bio odgovoran i za prekid fudbalske utakmice izmedju Srbije i Albanije u Beogradu.\nNemanja Malinić je do kraja marta bio zamenik sekretara Skupštine grada Zrenjanina, a 1. aprila imenovan je na novu funkciju. Prethodno je podneo ostakvu na predjašnju funkciju, što je Skupština grada prihvatila na sednici koja je održana dan kasnije.\nRodjen je 1983. godine u Novom Sadu, a diplomirao je na privatnom Pravnom fakultetu za privredu i pravosudje u istom gradu. U njegovoj biografiji se navodi da je zaposlen u Gradskoj upravi Zrenjanina od 2008. godine i da je član Srpske napredne stranke.\nAktuelna načelnica Gradske uprave u Zrenjaninu je Nemanjina majka Jasmina Malinić. Komunalna milicija je organ koji joj je direktno podredjen kao jedno od 11 osnovnih organizacionih celina koje su u sastavu Gradske uprave u Zrenjaninu.


Održani preliminarni unutarstranački izbori na Floridi\nGlasač na biračkom mestu tokom preliminarnih izbora na Florida, 28. avgusta 2018.\nIzbori unutar Demokratske i Republikanske stranke u Arizoni i Floridi održani su u utorak, a sinoć su stigli rezultati. Stranački izbori koji inače ne privlače veliku pažnju ovoga puta su u fokusu javnosti jer se smatraju testom za predsednika Donalda Trampa.\nGradonačelnik Talahasija, demokrata Endru Gilam je prvi afroamerički kandidat bilo koje stranke za guvernera Floride. On je pobedio favoritkinju unutar Demokratske stranke, bivšu članicu Kongresa Gven Grejem.\nSlična situacija I kod republikanaca gde je favorit takođe izgubio. Demokrata Endru Gilam će se u novembru takmičiti protiv Rona DeSantisa, kandidata sa čvrstim stavovima o imigraciji kojeg je podržao predsdnik Donald Tramp. Američki predsednik je na Tviteru napisao da je to “fantastična pobeda za Rona DeSantisa i ljude koji žive na Floridi”.\nDeSantis je jutros govorio na Foksu: "Poslednja stvar koja nam je potrebna je da ovo izmajmunišemo ovo I usvojimo socijalističku agendu".\nDemokrate na Floridi su reagovale na ovu izjavu i nazvale je "prikrivenim rasizmom"\nU Arizoni su građani glasali samo tri dana posle smrti senatora Džona Mekejna. Bivša pilotkinja Marta Mekseli lako je pobedila Keli Vord koja je proteklih nedelja kritikovala Mekejna.\n"Počastvovana sam time što stojim pred vama prvi put kao republikanska kandidatkinja za Senat"\nMekseli, inače članica Predstavničkog doma, takmičiće se protiv koleginice iz Demokratske stranke Kirsten Sineme.


Avio linija Skoplje-Podgorica-Sarajevo povecat ce broj turista\nHome » News Archive » BiH News » Avio linija Skoplje-Podgorica-Sarajevo povecat ce broj turista\nSaradnja među zemljama u regionu, atraktivna turistička ponuda i ulaganja u turizam povećaće broj stranih turista, konstatovano je na sastanku predsjednika makedonske turističko-ugostiteljske komore pri Savezu privrednih komora Arkanom Kerimom sa ambasadorima regiona u Makedoniji.\n"Naš cilj je produbljivanje i intenziviranje turističke saradnje među zemljama i stvaranje kvalitetnih turističkih usluga radi privlačenja turista iz trećih zemalja", naglasio je Kerim.\nOn je na konferenciji za novinare rekao da će avio linija Skoplje-Podgorica-Sarajevo, kao i auto-put Skoplje-Priština omogućiti povećanje broja turista iz BiH, Crne Gore i Albanije, a da je sa Srbijom neophodna veća promocija turističkih destinacija.\nNa sastanku, kome su prisustvovali ambasadori Srbije Dušanka Divjak Tomić, Crne Gore Predrag Mitrović, BiH Lepa Babić i Albanije Fatos Reka, istaknuto je da su za zemlje regiona veoma važni zajednička agenda za razvoj turističkih proizvoda i menadžment.\nNajavljeno je da će makedonska Turističko-ugostiteljska komora uskoro potpisati dogovor o saradnji sa turističkim komorama Srbije, Crne Gore, BiH i Albanije.


Goldman Saks ispituje mogućnosti ulaganja u Srbiji\nFoto: Zorana Mihajlovic\nSonja Lakic\t 23.07.2013. 12:11h 02:14h\nDomaćin predstavnicima Goldman Saksa biće ministarka energetike, razvoja i zaštite životne Zorana Mihajlović, a predstavnici kompanije sastaće se i sa prvim potpredsednikom Vlade Aleksandrom Vučićem\nBEOGRAD - Delegacija Goldman Saksa, vodeće svetske investicione banke, posetiće Srbiju 24. i 25. jula, gde će sa predstavnicima Vlade Srbije razgovarati o projektima koje Srbija nudi i mogućnostima za investiranje.\nDelegacija Goldman Saksa posetiće i RTB Bor, gde će se upoznati sa poslovanjem tog preduzeća i planiranim razvojnim projektima. Jedna od glavnih tema razgovora biće formiranje obaveznih rezervi naftnih derivata u Srbiji, kao i moguća dokapitalizacija kompanije RTB Bor. Pored toga, biće reči i o mogućnostima za saradnju u oblasti finansiranja proizvodnje, izvoza i uvoza žitarica, šećera i metala.\nU delegaciji kompanije koja dolazi u Srbiju su Rijad Jusuf, direktor za tržišta u razvoju u sedištu Goldman Saksa u Njujorku, Dejvid Galager, direktor za robe u kancelariji za međunarodne odnose u Londonu i Leor Seder, direktor za lokalno poslovanje klijenata za tržišta u razvoju u Londonu. Dolazak Goldman Saksa biće prva poseta velike svetske investicione banke Srbiji posle odluke Evropskog saveta da do kraja januara započne pregovore o pridruživanju Evropskoj uniji sa Srbijom, piše u saopštenju. "Odluka Vlade Srbije da se u narednom periodu fokusira na razvoj privrede, konsolidovanje javnih finansija, restrukturiranje državnih preduzeća i otvaranje radnih mesta nije prošla nezapaženo kod poslovnih krugova u inostranstvu i kao rezultat imamo dolazak delegacije Goldman Saksa u Srbiju", rekla je povodom te posete ministar energetike Zorana Mihajlović. Ona je istakla da očekuje da u razgovorima sa predstavnicima Goldman Saksa budu definisane konrektne mogućnosti za saradnju i investiranje u poljoprivredu, metalurgiju, kao i u obavezne rezerve nafte.\nMihajlovićeva se sa delegacijom Goldman Saksa sastala 6. juna ove godine u Beogradu, na inicijativu te investicione banke koja se interesovala za projekte predstavljene u knjizi prioritetnih projekata iz oblasti energetike i zaštite životne sredine, navedeno je u saopštenju Ministarstva energetike. Goldman Saks grupa je multinacionalna investiciona banka koja posluje u oblastima bankarstva, hartija od vrednosti, upravljanja investicijama i drugim finansijskim uslugama. Ta kompanija zapošljava oko 30.000 ljudi i trenutno je prva po neto prihodu u investicionom sektoru u svetu. U 2011. godini njen neto profit iznosio je 2,5 milijardi dolara.\nGoldman SaksZorana MihajlovicSrbijaEURTV Bor


Kusturica zaposlio Mihaila Šimšića | Palelive.com\nPočetna Regija Višegrad Kusturica zaposlio Mihaila Šimšića\nVIŠEGRAD – Demobilisani borac Vojske Republike Srpske /VRS/ Mihailo Šimšić, čovjek koji je sa 11 saboraca devet dana bio u paklu tunela na Brodaru, po čijem je događaju snimljen film „Lepa sela lepo gore“, poslije skoro dvije decenije i svakodnevnog nadničenja da bi preživio, konačno je dobio posao – i to u Andrićgradu.\n“Reportaže na sredstvima informisanja, kako sam shvatio, bile su apel javnosti u kome se traži da jedan čovjek, kome život nije bio nimalo lak i koji je simbolično vezan za stradanje našeg naroda, jednostavno ne može da nađe posao”, rekao je Kusturica.\n“Ovdje ćemo te zaposliti kao zidara da radiš, jer je preostalo da se izgradi još hram, kopija manastira Visoki Dečani, i hotelski kapaciteti. Drago mi je da će čovjek koji je toliko propatio i u tunelu, u ratu, a i kasnije, učestvovati u ovom nacionalnom projektu“, rekao je Kusturica.\nPrethodni članakRadojica Mlađenović predsjednik skupštine\nNaredni članakVečeras predstave “Najposle kraj”, i ” Ne igraj na Engleze”


Novac za HE Kovanići i Janjići\npetak, 27 Septembar 2013 11:29\nNjemačka razvojna banka KfW odobrila je JP Elektroprivreda BiH grant sredstva za finansiranje tehničke asistencije na projektima HE „Kovanići“, HE „Janjići“ i Vjetropark „Podveležje“, u ukupnom iznosu 1,42 miliona eura.\nOd odobrenog iznosa, za projekt izgradnje HE “Kovanići“ planirano je 850 hiljada eura za pripremu studije izvodljivosti, koja uključuje i preliminarnu procjenu utjecaja na okoliš i izvršenje potrebnih geoloških i drugih istražnih radova. Ukoliko studija pokaže da je projekt opravdan, KfW je spremna da kreditnim sredstvima, pod povoljnim uvjetima, finansira izgradnju Hidroelektrane.\nZa procjenu okolinskih i društvenih utjecaja i izvođenje istraživanja nultog stanja faune za projekt HE „Janjići“, odobrena su sredstva od 170 hiljada eura. Studija izvodljivosti za izgradnju HE „Janjići“ koju je također prethodno finansirala KfW, pokazala je projekt opravdanim i u toku su pripreme za njenu izgradnju. Finansiranje izgradnje HE“ Janjići“ je također planirano iz kreditnih sredstava KfW-a.\nZa projekt Vjetroparka na „Podveležju“ odobren je iznos od 400 hiljada eura, namjenjenih za istraživanje nultog stanja kretanja ptica i šišmiša na području projektne lokacije vjetroparka, te podrazumijeva prikupljanje podataka u periodu 12 mjeseci (na području VP „Podveležje“ i referentnoj lokaciji) i prebrojavanje uzoraka koji se mogu smatrati reprezentativnim u punom spektru preovladavajućih okolinskih uvjeta.\nNjemačka razvojna banka KfW već je odobrila kredit od 65 miliona eura za izgradnju VP “Podveležje". Da bi ova sredstva postala operativna, neophodna je saglasnost institucija BiH i FBiH, nakon čega se može pristupiti potpisivanju Ugovora o kreditu i projektu sa KfW-om. U što skorije vrijeme se očekuje okončanje procedure odobravanja, što će omogućiti potpisivanje Ugovora sa KfW.\nViše iz kategorije: « ZEPS od 1. oktobra Znate li za KTG Vukovar, Zagreb..? »


Tramp: Popularan sam koliko i Obama u prvoj godini mandata – Studio B\nTramp: Popularan sam koliko i Obama u prvoj godini mandata Tanjug\nObjavljeno: 29.12.2017. 17:08 Izmenjeno: 29.12.2017. 17:08\nAmerički predsednik Donald Tramp izjavio je danas da je, prema rezultatima najnovije ankete, u javnom mnjenju popularan koliko je bio i njegov prethodnik Barak Obama na kraju prve godine mandata.\nTramp je to napisao na Tviteru, a pri tom je izrazio žaljenje što mediji izveštavaju o njegovoj „navodno slaboj podršci“ i istovremeno istakao da Obama nije imao smetnje kao što su „masovno negativno izveštavanje o Trampu i lažne vesti o Rusiji“.\nKako je naveo, rezultati ankete za Foks njuz pokazali su da je 28. decembra njegov rejting 2017. bio približno isti kao i rejting Baraka Obame kao predsednika 28. decembra 2009, a koji je tada uživao podršku 47 odsto ispitanika.\nPrema rezultatima te ankete koju je za Foks njuz sproveo institut Rasmusen, Tramp uživa naklonost 46 odsto ispitanika, dok ga 53 odsto ispitanika ne podržava, prenosi portal Politiko u svom američkom izdanju.\nTo je najviši zabeležen rezultat kad je reč o podršci građana Trampu, primećuje ovaj portal.\nObamu je na kraju prve godine vlasti, kako je pokazalo istraživanje koje je sproveo isti institut, podržavalo 47 odsto ispitanika, a 52 mu nije pružilo podršku.


PROoperateri - Mobilni operateri na internetu | MarketingITD\nPROoperateri – Mobilni operateri na internetu\nUstanova kulture Parobrod\nNa koji način mobilni operateri u Srbiji koriste društvene mreže? Kako se sa novim mogućnostima komunikacije bore oni kojima je komunikacija u osnovi poslovanja? Da li će korisnik na odgovor čekati manje ako pitanje postavi na internetu ili pozove call centar? Kakva je sadašnja praksa, a kakvi su izazovi sa kojima se suočavaju čak i najveći svetski igrači u ovoj industriji – neka su od pitanja na koja će biti odgovoreno na drugoj PROceni Web prezentaciji PROoperateri, koja će biti održana 8. maja, u UK Parobrod (Kapetan Mišina 6a, Beograd).\nPodelićemo sa vama sprovedenu analizu, ocenu i rangiranje ukupnog internet nastupa mobilnih operatera koji posluju u Srbiji: Telenor, Vip mobile i mt:s; i istaći dobre prakse najboljih svetskih brendova u ovoj industriji: Verizon Wireless i Deutsche Telekom.\nPored analize postojećeg stanja, osvrnućemo se na uočene izazove i prilike sa kojima se suočavaju svi učesnici globalnog tržišta. Na kraju prezentacije daćemo i konkretne profesionalne savete za unapređenje i razvoj ove industrije. Planirano je i otvaranje javne diskusije sa zvaničnicima kompanija, medijima, prisutnim blogerima i ostalim predstavnicima internet zajednice.\nKoordinatorka projekta i izlagač prezentacije je mr Dragana Đermanović, direktorka agencije Pepper Premium Solutions, internacionalni predavač i savetnik za strateško komuniciranje i primenu internet komunikacijskih platformi u korporativnom komuniciranju.\nPROoperateri izveštaj deo je PROceni WEB projekta koji ima za cilj standardizaciju nastupa na internetu privrednih, organizacionih subjekata i pojedinaca kroz analizu i ocenjivanje trenutnih pokazatelja tog nastupa. Svi izveštaji bazirani su na TITA metodologiji (Transparentnost, Interaktivnost, Targetiranje, Autentičnost) razvijanoj od strane analitičkog laba Pepper premium solutions kompanije. Krajnji produkt metodologije je jedinstvena ocena brenda (Index Score) koja ga rangira i stavlja u uporediv položaj sa ostalim subjektima iz industrije